hotchpotch/miracl-hf-unified huggingface dataset:
জেল্ডা ফিট্‌জেরাল্ড
জেল্ডা ফিট্‌জেরাল্ড (; জন্ম: জেল্ডা সায়ার, ২৪ জুলাই ১৯০০ - ১০ মার্চ ১৯৪৮) ছিলেন একজন মার্কিন সমাজকর্মী, ঔপন্যাসিক, চিত্রশিল্পী ও নৃত্যশিল্পী। তিনি কথাসাহিত্যিক এফ. স্কট ফিট্‌জেরাল্ডের স্ত্রী এবং ফ্রান্সেস স্কট ফিট্‌জেরাল্ডের মাতা।
অ্যালাবামার মন্টগামারিতে জন্মগ্রহণকারী জেল্ডা তার সৌন্দর্য ও গুণের জন্য পরিচিত ছিলেন এবং তার স্বামী স্কট ফিট্‌জেরাল্ড তাকে "প্রথম মার্কিন ফ্ল্যাপার" বলে উল্লেখ করতেন। তিনি এবং স্কট জ্যাজ যুগের নিদর্শন ছিলেন, যার জন্য তাদের এখনো খ্যাতি রয়েছে। স্কটের প্রথম উপন্যাস "দিস সাইড অব প্যারাডাইজ" (১৯২০)-এর সাফল্যের ফলে সমাজের উচ্চ স্তরের সাথে তাদের যোগাযোগ হয়, কিন্তু অতিরিক্ত মদ্য পান, অবিশ্বাস ও একে অপরের প্রতি অভিযোগ বাড়তে থাকে। লেখক আর্নেস্ট হেমিংওয়েকে জেল্ডা অপছন্দ করতেন এবং স্কটের সাহিত্যিক কর্মকাণ্ড কমে যাওয়ার পিছনে তাকে দোষারোপ করতেন। স্কিটসোফ্রিনিয়া রোগের চিকিৎসার পর তিনি বিশেষজ্ঞ ক্লিনিকের মধ্যে আবদ্ধ থাকতেন এবং ১৯৪০ সালে হঠাৎ করে স্কট মারা যাওয়ার পূর্বে তারা আলাদা বসবাস করতেন। সাত বছর পর জেল্ডা নর্থ ক্যারোলাইনার অ্যাশভিলে এক হাসপাতালে চিকিৎসাধীন অগ্নিকাণ্ডে মারা যান।
১৯৭০ সালে ন্যান্সি মিলফোর্ড রচিত তার জীবনী পুলিৎজার পুরস্কার মনোনয়নের ক্ষুদ্র তালিকায় অন্তর্ভুক্ত ছিল। ১৯৯২ সালে জেল্ডা নাম অ্যালাবামা উইমেন্‌স হল অব ফেমে অন্তর্ভুক্ত করা হয়। ২০১৭ সালে "জেড: দ্য বিগিনিং অব এভরিথিং" টিভি ধারাবাহিকে তার জীবনী চিত্রায়িত হয়।
জেন্টু লিনাক্স
জেন্টু লিনাক্স () পোর্টেজ প্যাকেজ ম্যানেজমেন্ট সিস্টেম ব্যবহার করে নির্মিত একটি লিনাক্স ডিস্ট্রিবিউশন। ব্যবহারকারীর পছন্দ অনুযায়ী এর সোর্স কোড লোকালি কম্পাইল করা হয় ও নির্দিষ্ট যন্ত্রের জন্যে অপ্টিমাইজ করা হয়, যা অন্যান্য বাইনারি সফটওয়্যার ডিস্ট্রিবিউশন থেকে আলাদা। কিছু বৃহত্তর প্যাকেজ ও যাদের সোর্স কোড নেই তাদের জন্যে অবশ্য পূর্ব থেকে কম্পাইল করা বাইনারি রয়েছে।
দ্রুত সাতারু জেন্টু প্যাঙ্গুইনের নামানুসারে এ ডিস্ট্রিবিউশনের নামকরণ করা হয়েছে। জেন্টুর যন্ত্র ভিত্তিক গতি বৃদ্ধির বিশেষ সুবিধাকে তুলে ধরতে এ নামটি নির্বাচন করা হয়েছে।
যেসব লিনাক্স ব্যবহারকারী তাদের ইন্সটলকৃত সফটওয়্যারের উপর পীর্ণ নিয়ন্ত্রণ চায়, জেন্টু তাদের জন্যে। যারা জেন্টু সিস্টেম কনফিগার ও টিউনের জন্যে প্রয়োজনীয় সময় দিতে প্রস্তুত, তারা জেন্টু সিস্টেম ব্যবহার করে খুবই কার্যকর ডেস্কটপ এবং সার্ভার বিল্ড করতে পারে। জেন্টি ব্যবহারকারীদের তাদের হার্ডওয়্যার অনুযায়ী একটি লিনাক্স কার্নেল তৈরিতে উৎসাহিত করে। ইনস্টলকৃত এবং চলমান সেবার উপর এট খুব সূক্ষ্ম নিয়ন্ত্রণের অধিকার প্রদান করে; এছাড়াও, অপ্রয়োজনীয় কার্নেল ফিচার ও সার্ভিস বন্ধ করে অন্য ডিস্ট্রিবিউশনের তূলনায় মেমরি ব্যবহার কমানো যায়।
সফটওয়্যারের একটি বিশাল সংগ্রহ রয়েছে। প্রতিটি প্যাকেজেই অন্য সফটওয়্যারের উপর ডিপেন্ডিন্সির বিশদ বর্ণনা রয়েছে, তাই প্রয়োজনীয় অ্যাপলিকেশন চালানোর জন্য সর্বনিন্ম প্রয়োজনীয় সেট ইনস্টল করলেও চলে। পৃথক প্যাকেজের ঐচ্ছিক ফিচার যেমন, লাইটওয়েট ডিরেক্টরি অ্যাক্সেস প্রোটোকল বা এলডিএপি সমর্থন প্রয়োজন কিনা তা ব্যবহারকারী কর্তৃক নির্বাচন করা যেতে পারে এবং কোন রেজাল্টিং প্যাকেজ রিকোয়ারমেন্ট স্বয়ংক্রিয়ভাবে ডিপেন্ডেন্সি সেটগুলিতে অন্তর্ভুক্ত করা হয়। 
জেন্টুর কোন স্ট্যান্ডার্ড লুক ও ফিল নেই।
কুমিল্লা মডেল কলেজ
কুমিল্লা মডেল কলেজ বাংলাদেশের কুমিল্লা জেলার সদর উপজেলার ঝাউতলায় অবস্থিত।
কলেজটি ২০১৪ সালে কুমিল্লা সিটি কর্পোরেশন এর প্রানকেন্দ্র ঝাউতলায় কুমিল্লা নিউ মডেল সমবায় সমিতি ও ঢাকা গ্রুপের একটি সহযোগী প্রতিষ্ঠান হিসাবে প্রতিষ্ঠিত হয়।
জেন্টুক্স
জেন্টুক্স () বিশেষভাবে এক্সবক্সের জন্যে নির্মিত জেন্টু-ভিত্তিক লিনাক্স ডিস্ট্রিবিউশন। এ অপারেটিং সিস্টেমটি থমাস প্যাডলি নামের এক ব্যক্তি নির্মান করেন। জেন্টুক্স চলার জন্যে একটি মোডচিপ বা সফটওয়্যার মোড প্রয়োজন হয়, যেহেতু এটি মাইক্রোসফট-কর্তৃক অনুমোদিত সফটওয়্যার না।
ফ্রান্সেস স্কট ফিট্‌জেরাল্ড
ফ্রান্সেস স্কট "স্কটি" ফিট্‌জেরাল্ড (; জন্ম: ২৬ অক্টোবর ১৯২১ - ১৮ জুন ১৯৮৬) ছিলেন একজন মার্কিন লেখিকা, সাংবাদিক ও ডেমোক্র্যাটিক পার্টির সদস্য। তিনি "দ্য নিউ ইয়র্ক টাইমস", "দ্য নিউ ইয়র্কার", "দ্য নর্দার্ন ভার্জিনিয়া সান" ও অন্যান্য সংবাদপত্রে সাংবাদিক হিসেবে কাজ করেছেন।
তিনি কথাসাহিত্যিক দম্পতি এফ. স্কট ফিট্‌জেরাল্ড ও জেল্ডা ফিট্‌জেরাল্ডের কন্যা। ১৯৯২ সালে অ্যালাবামা উইমেন্‌স হল অব ফেমে তার নাম অন্তর্ভুক্ত করা হয়। ১৯৯৫ সালে তার সন্তান এলিনর "ববি" ল্যানাহান তার জীবনী, "স্কটি: দ্য ডটার অব ... দ্য লাইফ অব ফ্রান্সেস স্কট ফিট্‌জেরাল্ড ল্যানাহান স্মিথ", প্রকাশ করেন।
মার্টিন লাভ
মার্টিন লয়েড লাভ (; জন্ম: ৩০ মার্চ, ১৯৭৪) কুইন্সল্যান্ডের মুন্ডুবেরায় জন্মগ্রহণকারী প্রথিতযশা ও সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ২০০২ থেকে ২০০৩ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ড এবং প্রথম-শ্রেণীর ইংরেজ কাউন্টি ক্রিকেটে ডারহাম ও নর্দাম্পটনশায়ারের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শিতা দেখিয়েছেন ‘মাসল’ ডাকনামে পরিচিত মার্টিন লাভ।
মুন্ডুবেরা স্টেট স্কুলে অধ্যয়নশেষে মুন্ডুবেরা হাই স্কুল ও টুওম্বা গ্রামার স্কুলে পড়াশোনা করেছেন মার্টিন লাভ। এরপর ১৯৯৭ সালে কুইন্সল্যান্ড বিশ্ববিদ্যালয় থেকে ফিজিওথেরাপি বিষয়ে স্নাতক ডিগ্রি সম্পন্ন করেন।
১৯৯৪-৯৫ মৌসুমে শেফিল্ড শিল্ডের চূড়ান্ত খেলায় কুইন্সল্যান্ডের পক্ষে ১৪৬ রান তুলেন। এরফলে দলটি দীর্ঘ ৬৮ বছর পর প্রতিযোগিতার শিরোপা লাভে সক্ষমতা দেখায়। ২০০২ সালে ডারহামের পক্ষে ২৫১ রানের ইনিংস খেলে রেকর্ড গড়েন। এরপর ২০০৩ সালে ২৭৩ রান তুলে এ রেকর্ডকে আরও উচ্চতায় নিয়ে যান।
অক্টোবর, ২০০৬ সালে ওয়ারউইকশায়ারের পক্ষে খেলার জন্য চুক্তিবদ্ধ হন। কিন্তু দলে যোগদানের পূর্বেই আঘাতগ্রস্ত হলে কুমার সাঙ্গাকারা তার স্থলাভিষিক্ত হন।
২০০২-০৩ মৌসুমে ইংল্যান্ড দল অ্যাশেজ সিরিজে খেলার উদ্দেশ্য নিয়ে অস্ট্রেলিয়া সফরে আসে। ২৬ ডিসেম্বর, ২০০২ তারিখে ইংল্যান্ডের বিপক্ষে টেস্ট অভিষেক ঘটে মার্টিন লাভের। অ্যাশেজ সিরিজের ৪র্থ ও টম টেস্টে যথাক্রমে ৬২*, ৬* ও ০, ২৭ রান তুলেছিলেন। এরপর বার্বাডোসে অনুষ্ঠিত একমাত্র টেস্টে ওয়েস্ট ইন্ডিজের বিপক্ষে ৩৬ ও ২ রান তুলেন। ২০০৩ সালে সফরকারী বাংলাদেশের বিপক্ষে শূন্য রান ও অপরাজিত ১০০ করেন।
ড্যামিয়েন মার্টিন আঘাত থেকে আরোগ্য লাভ শেষে দলে ফিরে আসলে মার্টিন লাভকে টেস্ট দল থেকে চলে আসতে হয়েছিল।
২৪ ফেব্রুয়ারি তারিখে মার্টিন লাভ ঘোষণা করেন যে ফিজিওথেরাপিকে পেশা হিসেবে গ্রহণের উদ্দেশ্যে, ২০০৮-০৯ মৌসুম শেষে ক্রিকেট থেকে অবসর গ্রহণ করবেন।
জাঙ্কশন ওভালে তিনি তার শেফিল্ড শিল্ডের শেষ খেলায় ভিক্টোরিয়ার বিপক্ষে অপরাজিত ১০৪ রানের ইনিংস খেলার পর নিজ মাঠে নিজস্ব শেষ খেলায় অপরাজিত ২১৯ রানের ইনিংস খেলে নিজেকে স্মরণীয় করে রাখেন। এরফলে নিজস্ব শেষ টেস্ট ও প্রথম-শ্রেণীর ক্রিকেটে অপরাজিত সেঞ্চুরি করে বিরল দৃষ্টান্ত গড়েন।
বীরশ্রেষ্ঠ হামিদুর রহমান স্টেডিয়াম
বীরশ্রেষ্ঠ হামিদুর রহমান স্টেডিয়াম বাংলাদেশের ঝিনাইদহ প্রিয়া সিনেমা হলের পাশে অবস্থিত একটি স্টেডিয়াম। মূলত ক্রিকেট স্টেডিয়াম হলেও অন্যান্য খেলা যেমন ফুটবল,ব্যাডমিন্টন ইত্যাদি এখানে প্রশিক্ষণ ও প্রতিযোগিতা হয়ে থাকে।
বসিরহাট দক্ষিণ বিধানসভা কেন্দ্র
বসিরহাট দক্ষিণ (বিধানসভা কেন্দ্র) ভারতীয় রাজ্য পশ্চিমবঙ্গের উত্তর চব্বিশ পরগনা জেলার একটি বিধানসভা কেন্দ্র। ২০১১ সালের আগে একটি কেন্দ্র বসিরহাট বিধানসভা কেন্দ্র ছিল। ২০১১ সালের পর থেকে দুটি বিধানসভা কেন্দ্র হয়। ১.বসিরহাট দক্ষিণ বিধানসভা কেন্দ্র এবং ২.বসিরহাট উত্তর বিধানসভা কেন্দ্র। হাসনাবাদ বিধানসভা কেন্দ্রটি ২০১১ সালে অপসারিত হয়।
ভারতের সীমানা পুনর্নির্ধারণ কমিশনের নির্দেশিকা অনুসারে, ১২৪ নং বসিরহাট দক্ষিণ বিধানসভা কেন্দ্রটি বসিরহাট পুরসভা এবং বসিরহাট-১ সমষ্টি উন্নয়ন ব্লক এবং টাকি পুরসভা এর অন্তর্গত।
বসিরহাট দক্ষিণ বিধানসভা কেন্দ্রটি ১৮ নং বসিরহাট লোকসভা কেন্দ্র এর অন্তর্গত।
১৩ সেপ্টেম্বর ২০১৪ সালে বসিরহাট দক্ষিণ বিধানসভা কেন্দ্র বিধায়ক নারায়ণ মুখার্জীর মৃত্যুর কারণে উপনির্বাচন হয়।
২০১১ সালের নির্বাচনে, সিপিআই (এম) এর নারায়ণ মুখার্জী তার নিকটতম প্রতিদ্বন্দ্বী তৃণমূল কংগ্রেসের নারায়ণ গোস্বামীকে পরাজিত করেন।
সিপিআই (এম) এর নারায়ণ মুখার্জী ৯৫ নং বাসিরহাট বিধানসভা নির্বাচনে পরপর সাতবার জয়ী হন, অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০৬ সালে তার নিকটতম প্রতিদ্বন্দ্বী কংগ্রেসের অসিত মজুমদারকে পরাজিত করেন, ২০০১ সালে তৃণমূল কংগ্রেসের সৌরেন সেনকে, ১৯৯৬ সালে কংগ্রেসের অসিত মজুমদারকে, ১৯৯১ এবং ১৯৮৭ সালে কংগ্রেসের দিলীপ মজুমদারকে এবং ১৯৮২ এবং ১৯৭৭ সালে কংগ্রেসের দেবী প্রসাদ নন্দকে পরাজিত করেন।
কংগ্রেসের ললিত কুমার ঘোষ ১৯৭২ এবং ১৯৭১ সালে জয়ী হন। সিপিআই এর এ.বি. বন্দোপাধ্যায় ১৯৬৯ এবং ১৯৬৭ সালে জয়ী হন। কংগ্রেসের বিজেশ চন্দ্র সেন ১৯৬২ সালে জয়ী হন। কংগ্রেসের প্রফুল্ল নাথ ব্যানার্জী ১৯৫৭ সালে এবং স্বাধীন ভারতের প্রথম নির্বাচনে ১৯৫১ সালে জয়ী হন।
পশ্চিমবঙ্গের মহিষাসুরমর্দিনী দুর্গার মন্দির
পশ্চিমবঙ্গের বিভিন্ন জেলায় একাধিক মহিষাসুরমর্দিনী দুর্গার মন্দির রয়েছে। প্রাচীন কাল থেকে বঙ্গদেশে মহিষাসুরমর্দিনীর উপাসনা হয়ে আসছে। শ্রী শ্রী চণ্ডী উল্লেখিত প্রথম দুর্গাপুজা স্থল, ঋষি মেধসের আশ্রম এবং প্রথম পূজারী রাজা সুরাথের আবাসস্থল পশ্চিমবঙ্গে অবস্থিত। সমগ্র বঙ্গদেশে প্রাচীন কাল থেকেই শক্তি উপাসনার প্রচলন থাকায় একাধিক মহিষাসুরমর্দিনীর প্রাচীন উপাসনালয় রয়েছে।
যদিও কালীর উপাসনার শহর হিসেবে কলকাতা শহর প্রসিদ্ধ এবং কালীক্ষেত্র কালীঘাট থেকে কলকাতা নামের উৎপত্তি, তবুও এই জেলায় অনেক গুলি দুর্গা উপাসনার মন্দির রয়েছে।
চিত্তেশ্বরী দুর্গাবাড়ি কলকাতা শহরের অন্যতম প্রসিদ্ধ দুর্গা মন্দির। মন্দিরটি কলকাতার চিতপুরে অবস্থিত। উপাস্য মহিষাসুরমর্দিনী দেবী মূর্তিটি আগে চিতে ডাকাত উপাসনা করতেন। চিতে ডাকাতের নাম থেকেই দেবীর চিত্তেশ্বরী নাম হয়েছে। পরবর্তী কালে চিত্তেশ্বরী থেকে নামটি থেকে চিতপুর নাম এসেছে। এই বিগ্রহটিতে অন্যান্য বিগ্রহের থেকে কিছু পার্থক্য লক্ষ্য করা যায়। সাধারণত দুর্গমুর্তি অষ্টধাতু, পিতল বা মাটির হলেও এখানে দশভুজা মহিষাসুরমর্দিনীর বিগ্রহ নিমকাঠে নির্মিত। দেবীর বাহন সাবেকি ঘোড়ামুখী সিংহ। আবার দেবীর বাহন সিংহের সাথে বাঘও উপস্থিত।
ঢাকেশ্বরী মাতার মন্দির পশ্চিমবঙ্গের রাজধানী কলকাতা শহরের কুমারটুলি অঞ্চলে অবস্থিত। ঢাকা শহরে অবস্থিত ঢাকেশ্বরী মন্দিরের মূল বিগ্রহটি এই মন্দিরে পুন:প্রতিষ্ঠা করা হয়েছে। ১৯৪৭ সালের সময় এই মূর্তিটি বিশেষ বিমানে কলকাতায় নিয়ে আসা হয়।
প্রাচীন কাল থেকেই বীরভূম জেলায় তন্ত্রচর্চা ও শক্তি উপাসনার হয়ে থাকে। বীরভূম জেলায় ৫টি শক্তিপীঠ ও একটি উপপিঠ রয়েছে। বক্রেশ্বর একটি শক্তিপিঠ। এখানে মহিষাসুরমার্দিনী দেবীর আরাধনা হয়।
বক্রেশ্বর একটি প্রাচীন শক্তিপীঠ। এই পীঠের প্রধান উপসিত দেবী হলেন মহিষাসুরমার্দিনী। দশভুজা দুর্গার বিগ্রহটি অষ্টধাতু নির্মিত। দেবীর বাহন সাবেকি ঘোড়ামুখী সিংহ।
পশ্চিমবঙ্গের বাঁকুড়া জেলায় সবচেয়ে প্রাচীন ও ঐতিহ্যবাহী মহিষাসুরমর্দিনী দুর্গার মন্দির রয়েছে।
বাঁকুড়ার বিষ্ণুপুরে মল্লরাজ জগৎ মল্ল দুর্গা উপাসক ছিলেন। তার প্রতিষ্ঠিত দুর্গা মন্দিরই বাংলার সর্বাধিক প্রাচীন মহিষাসুরমর্দিনীর মন্দির। এই মন্দিরটি মৃন্ময়ী মাতার মন্দির নামে বিখ্যাত। মন্দির ও বিগ্রহ ৯৯৭ খ্রিস্টাব্দে প্রতিষ্ঠা হয়। দশভুজা মহিষাসুরমর্দিনীর বিগ্রহটি সম্পূর্ন গঙ্গার মাটিতে নির্মিত। দেবীর সাথে একই কাঠামোয় সরস্বতী, লক্ষ্মী, কার্ত্তিক, গণেশ ও মহাদেব এবং মহাদেবের দুই অনুচর নন্দী,ভিরিঙ্গি উপস্থিত।
বর্ধমান জেলায় একাধিক প্রাচীন মহিষাসুরমর্দিনীর মন্দির রয়েছে। শ্রী শ্রী চণ্ডীতে বর্ণিত বিভিন্ন স্থান এই জেলাতে রয়েছে।
বর্তমানে পূর্ব বর্ধমান জেলার কাটোয়ার ক্ষীরগ্রামে অন্যতম শক্তিপীঠ যোগদার মন্দির রয়েছে। দশভুজা মহিষাসুরমর্দিনীর বিগ্রহটি পাল যুগে নির্মিত। এই মহিষাসুরমর্দিনীর লৌকিক নাম হলো "যোগদা"।
পশ্চিম বর্ধমান জেলার গড় জঙ্গলে শ্রী শ্রী চণ্ডী উল্লেখিত ঋষি মেধসের আশ্রম রয়েছে। এটি মহিষাসুরমর্দিনীর প্রথম পূজার স্থল। এই আশ্রমের কাছেই চণ্ডী মঙ্গল কাব্যে উল্লিখিত ইচ্ছাই ঘোষের দেউল। এখানে টেরাকোটার মন্দিরে মহিষাসুরমর্দিনীর উপাসনা হয়।
কক্সবাজার স্টেডিয়াম
কক্সবাজার স্টেডিয়াম, বীরশ্রেষ্ঠ রুহুল আমিন ফুটবল স্টেডিয়াম  নামে পরিচিত। কক্সবাজার মেডিকেল কলেজ হাসপাতালের দক্ষিণ পাশে স্টেডিয়ামটি অবস্থিত। মূলত ক্রিকেট স্টেডিয়াম হলেও অন্যান্য খেলা যেমন ফুটবল, ব্যাডমিন্টন, ইত্যাদি প্রশিক্ষণ ও প্রতিযোগিতা হয়ে থাকে।
ঢাকা বিশ্ববিদ্যালয় কেন্দ্রীয় মাঠ
ঢাকা বিশ্ববিদ্যালয় কেন্দ্রীয় মাঠ বাংলাদেশের রাজধানী ঢাকার , ঢাকা বিশ্ববিদ্যালয় সড়কে অবস্থিত একটি প্রথম-শ্রেণীর ক্রিকেট ও ফুটবল মাঠ।
১৯৬৬ সালের ২১শে মে ঢাকা ও গনপূর্ত বিভাগের মধ্যে প্রথম-শ্রেণীর ক্রিকেট ম্যাচ অনুষ্ঠিত হয়।
মাঠটিতে প্রতিবছর আন্ত কলেজ সহ বিভিন্ন খেলার আয়োজন করে থাকে ঢাকা বিশ্ববিদ্যালয়ের সমাবর্তনের সময় এই মাঠটি ব্যাবহার করা হয়।
জামালপুর স্টেডিয়াম
জামালপুর স্টেডিয়াম
বাংলাদেশের জামালপুর পুলিশ লাইনের পাশে অবস্থিত একটি স্টেডিয়াম।
মূলত ক্রিকেট স্টেডিয়াম হলেও অন্যান্য খেলা যেমন ফুটবল ব্যাডমিন্টন ইত্যাদি এখানে প্রশিক্ষণ ও প্রতিযোগিতা হয়ে থাকে।
দ্রুত চোখের চলাচলের ঘুম
দ্রুত চোখের চলাচলের ঘুম (ইংরেজি: Rapid eye movement sleep, সংক্ষেপে REM ঘুম, REMS) স্তন্যপায়ী প্রাণী এবং পাখিদের ঘুমের একটি অনন্য পর্যায়, যা চোখের এলোপাথাড়ি/দ্রুত গতিবিধি দ্বারা পৃথকযোগ্য, শরীর জুড়ে নিম্ন পেশী স্বর সমন্বিত, এবং ঘুমন্ত ব্যক্তির প্রবণতা স্পষ্টভাবে স্বপ্নে দেখা যায়।
REM দশাটি প্যারাডক্সিকাল ঘুম (PS) এবং কখনও কখনও দ্রুত, নিম্ন-ভোল্টেজের ডিসিঙ্ক্রোনাইজড মস্তিষ্ক তরঙ্গ সহ শারীরবৃত্তীয় মিলগুলির কারণে ডিসিঙ্ক্রোনাইজড ঘুম নামে পরিচিত। এই পর্যায়ে নিয়ন্ত্রিত বৈদ্যুতিক ও রাসায়নিক ক্রিয়াকলাপটি মস্তিষ্কের স্টেমে উদ্ভূত হয় এবং এটি বিশেষভাবে নিউরোট্রান্সমিটার অ্যাসিটাইলকোলিনের প্রচুর পরিমাণে চারিত্রিক বৈশিষ্ট্য দ্বারা চিহ্নিত করা হয়, এটি প্রায় একসঙ্গে মনোঅ্যামাইন নিউরোট্রান্সমিটার্স হিস্টামিন, সেরোটোনিন এবং নোরপাইনফ্রাইনের সম্পূর্ণ অনুপস্থিতির সাথে সংযুক্ত।
REM ঘুম ঘুমের অন্যান্য ধাপ থেকে শারীরিকভাবে আলাদা, যা যৌথভাবে অ-REM ঘুম (NREM ঘুম, NREMS, সিঙ্ক্রোনাইজড ঘুম) হিসাবে পরিচিত। REM এবং অ-REM ঘুম একটি নিদ্রা চক্রের মধ্যে বিকল্প, যা প্রাপ্তবয়স্ক মানুষের প্রায় ৯০ মিনিট স্থায়ী হয়। যেমন নিদ্রা চক্রগুলি চলতে থাকে, তেমনি তারা REM ঘুমের উচ্চ অনুপাতের দিকে অগ্রসর হয়। REM ঘুমের সংক্রমণ মস্তিষ্কের স্টেম থেকে উদ্ভূত PGO তরঙ্গ নামে বৈদ্যুতিক বিস্ফোরণের সাথে শুরুতে চিহ্নিত শারীরিক পরিবর্তন নিয়ে আসে। REM ঘুমের প্রাণীরা কেন্দ্রীয় হোমিওস্টাসিস স্থগিত করে শ্বসন, থার্মোরেগুলেশন ও সংবহনের মধ্যে বড় উর্ধ্বগতির অনুমতি দেয় যা ঘুমের বা জেগে থাকার অন্য কোনো উপায়ে ঘটে না। শরীরটি হঠাৎ পেশী স্বন হারায়, এমন একটি পর্যায় যা REM এটোনিয়া নামে পরিচিত।
প্রফেসর নাথানিয়াল ক্লেটম্যান ও তার ছাত্র ইউজিন আসারিনস্কি দ্রুত চোখের আন্দোলনকে সংজ্ঞায়িত করেছিলেন এবং ১৯৫৩ সালে স্বপ্নের সাথে এটি যুক্ত করেছিলেন। উইলিয়াম ডিমমেন্ট ও মাইকেল জউভেটের মতো গবেষকেরা REM নিদ্রাকে আরো বর্ণনা করেছিলেন। যখনই তারা REM দশায় প্রবেশ করতে শুরু করে, তখন অনেক গবেষণায় জাগরণ পরীক্ষার বিষয় জড়িত থাকে, যার ফলে "REM বঞ্চনা" নামে পরিচিত একটি পর্যায় তৈরি হয়। সাধারণভাবে আবার ঘুমাতে দেওয়া বিষয়গুলির সাধারণত একটি শালীন REM রিবাউন্ড অভিজ্ঞতা। নিউরোসার্জারির কৌশল, রাসায়নিক ইনজেকশন, ইলেক্ট্রোএনসেফালোগ্রাফি, পজিট্রন নির্গমন টমোগ্রাফি, এবং জেগে ওঠার স্বপ্নদর্শীদের প্রতিবেদনগুলি ঘুমের এই পর্যায়ে পড়ার জন্য ব্যবহার করা হয়েছে।
ঝালকাঠি সরকারী বালক উচ্চ বিদ্যালয়
ঝালকাঠি সরকারী উচ্চ বিদ্যালয় বাংলাদেশের ঝালকাঠি জেলার একটি মাধ্যমিক বিদ্যালয়।
এটি প্রতিষ্ঠিত হয় ১৯০৯ সালে। স্কুলটি সুগন্ধ নদীর তীরে নির্মিত হয়েছিল, কিন্তু নদী ভাঙনের ফলে এই ঐতিহাসিক স্কুলটি নষ্ট হয়ে যায় এবং পরে একটি নতুন স্কুল তৈরী করা হয়।
"এইচ" অক্ষরের আকারের মতো পুরাতন এক পাশে নির্মিত হয়েছিল। স্কুলের সামনে একটি বর্গাকার পুকুরের সাথে একটি খেলার মাঠ আছে। একটি বড় নারকেল বাগান আছে।
ঝালকাঠি স্টেডিয়াম
ঝালকাঠি স্টেডিয়ামে বাংলাদেশের ঝালকাঠি জেলার থানা রোডে অবস্থিত একটি স্টেডিয়াম। 
মূলত ক্রিকেট স্টেডিয়াম হলেও অন্যান্য খেলা যেমন ফুটবল ব্যাডমিন্টন ইত্যাদি এখানে প্রশিক্ষণ ও প্রতিযোগিতা হয়ে থাকে।
পূর্ব উপকূলীয় সমভূমি
পূর্ব উপকূলীয় সমভূমি ভারতের পূর্ব উপকূলে বিস্তৃত ভাবে প্রসারিত। এর অবস্থান পূর্বঘাট পর্বতমালা এবং বঙ্গোপসাগরের মাঝে। এটি পশ্চিম উপকূলীয় সমভূমির থেকে বেশি চওড়া ও বিস্তৃত এবং দক্ষিণে তামিলনাড়ু থেকে উত্তরে অন্ধ্রপ্রদেশ ও ওড়িশার মধ্যবর্তী অঞ্চলগুলিতে বিস্তৃত এবং এর উত্তর প্রান্ত পশ্চিমবঙ্গে শেষ হয়। চিলকা হ্রদ পূর্ব উপকূলীয় সমভূমি বরাবর একটি সুপেয় বা সাধু জলের বা মিষ্টি জলের হ্রদ। এটি ওড়িশা রাজ্যে অবস্থিত এবং মহানদীর বদ্বীপের দক্ষিণে প্রসারিত হয়েছে।
ভারতের অনেক নদী বদ্বীপ এই সমভূমির একটি বড় অংশ গঠন করে। মহানদী, গোদাবরী, কাবেরী ও কৃষ্ণ নদী এই সমভূমির প্রধান জলপ্রণালী। উত্তর-পূর্ব ও দক্ষিণ-পশ্চিম মৌসুমি বৃষ্টিপাতের বার্ষিক পরিমাণ ১০০০ এবং ৩,০০০ মিমি (৩৯ এবং ১১৮) এর মধ্যে। সমভূমির প্রস্থ ১০০ থেকে ১২০ কিলোমিটার (৬২ থেকে ৮০ মাইল) পর্যন্ত পরিবর্তিত হয়।
এটি স্থানীয়ভাবে কংসাবতী নদী এবং ঋষিকুল্য নদী পর্যন্ত উৎকল সমভূমি, ঋষিকুল্য নদী থেকে কৃষ্ণা নদীর মধ্যে কেন্দ্রীয় অংশ উত্তর সরকার এবং দক্ষিণাঞ্চলের কৃষ্ণা নদী থেকে কন্যাকুমারী পর্যন্ত করমন্ডল উপকূল হিসাবে পরিচিত। কন্যাকুমারীতে পূর্ব উপকূলীয় সমভূমি পশ্চিম উপকূলীয় সমভূমির সাথে মিলিত হয়।
উপকূলীয় অন্ধ্র
উপকূলীয় অন্ধ্র (কোস্টাল অন্ধ্রা), ভারতের অন্ধ্রপ্রদেশ রাজ্যের একটি অঞ্চল। এই অঞ্চলটি ১৯৫৩ সালের পূর্বে মাদ্রাজ রাজ্য এবং ১৯৫৩ থেকে ১৯৫৬ সাল পর্যন্ত অন্ধ্র প্রদেশের অংশ ছিল। ২০১১ সালের আদমশুমারি অনুসারে এটির আয়তন ৯৫,৪৪২ বর্গ কিলোমিটার (৩৬,৮৫০ বর্গ মাইল) যা মোট রাজ্যের ৫৭.৯৯% এবং জনসংখ্যা ৩,৮১,৯৩,৮৬৮ জন, যা অন্ধ্রপ্রদেশ রাজ্যের জনসংখ্যার ৬৯.২০%। এই অঞ্চলটি পূর্ব ঘাট পর্বতমালা ও বঙ্গোপসাগরের মধ্যবর্তী অন্ধ্রপ্রদেশের উপকূলীয় জেলাগুলির অন্তর্ভুক্ত। উপকূলীয় অন্ধ্রার উত্তরে ওড়িশা সীমান্ত থেকে দক্ষিণে কৃষ্ণ নদীর বদ্বীপ পর্যন্ত বিস্তৃত।
গোদাবরী নদী ও কৃষ্ণা নদীর বদ্বীপের কারণে উপকূলীয় অন্ধ্রে সমৃদ্ধ কৃষি জমি রয়েছে। উপকূলীয় অন্ধ্রের সমৃদ্ধির কারণ হিসাবে তার সমৃদ্ধ কৃষি ভূমি এবং এই দুটি নদী থেকে প্রচুর পরিমাণে জল সরবরাহের জন্য উল্লেখ করা যেতে পারে। এখানে ধানে প্রধান শস্য, ডাল এবং নারকেলও গুরুত্বপূর্ণ ফসল। মাছ ধরার শিল্প অঞ্চলের জন্য গুরুত্বপূর্ণ।
মৌর্য রাজবংশের সময় অন্ধ্র রাজ্য একটি রাজনৈতিক ক্ষমতায় আবির্ভূত হয়েছিল। মেগাস্থিনিস উল্লেখ করেছিলেন যে, খ্রিস্ট পূর্ব থেকে অন্ধ্র সাতভাহনের এক সমৃদ্ধ সাম্রাজ্য ছিল। ৭ শতক থেকে ১০ শতকের মাঝামাঝি সময়ে বিখ্যাত চালুক্য রাজবংশ উপকূলীয় অন্ধ্রের শাসন করত। এই সময়ের পরে অন্যান্য রাজবংশের উপকূলীয় অন্ধ্রে রাজত্ব করেছে। যেমন চোল, কাকতীয় ও বিজয়নগর সাম্রাজ্য।
১১ শতকের শিলালিপি অনুযায়ী, উপকূলীয় অন্ধ্রের সীমানা হল মহেন্দ্রগিরি পর্বতমালা (উড়িষ্যার গাজপতি জেলার উত্তর-পূর্ব সীমান্তে), কালাহস্তি মন্দির (নেলোর জেলার সীমানার কাছে চিত্তুর জেলায়), শ্রীশাইলাম মন্দির (কুরুলুল জেলা মাহবুব নগর জেলা ও প্রকাশম জেলার সীমান্তের কাছে)।
ওড়িশার গজপতি জেলা ও গঞ্জাম জেলা ১৭৫২ খ্রিস্টাব্দে ফরাসি ইস্ট ইন্ডিয়া কোম্পানির কাছে দেওয়া হয়। পরে ফরাসিদের থেকে ব্রিটিশদের কাছে স্থানান্তর করা হয়। পরবর্তীতে ওঙ্গল তালুক পর্যন্ত বিস্তৃত নেলোর, প্রতিষ্ঠানের অধীনে আর্কোটের নবাবদের থেকে প্রাপ্ত হয়। বর্তমানের নেলোর ও চিতুরের কিছু অংশ ভেঙ্কটগিরি রাজাদের হাতে ছিল। ১৮০২ খ্রিস্টাব্দে ব্রিটিশরাও সেই অঞ্চলগুলিতে ক্ষমতার দাবিতে ভেঙ্কটগিরির রাজাদের সাথে একটি চুক্তি করেছিল।
অন্ধ্র (সার্ককার) ও রায়লসীমার জেলা ব্রিটিশদের প্রদান করে নিজাম, যা মাদ্রাজ প্রেসিডেন্সির অংশ হয়ে ওঠে।
উপকূলীয় অন্ধ্রপ্রদেশ অন্ধ্রপ্রদেশের পূর্ব অঞ্চলে অবস্থিত এবং ছয়টি জেলা নিয়ে গঠিত। উত্তরান্ধ্র, রায়লসীমা অঞ্চল ও ওড়িশা রাজ্য এবং তেলঙ্গানা রাজ্যের সঙ্গে সীমানা রয়েছে উপকূলীয় অন্ধ্রার। কৃষ্ণা নদী ও গোদাবরী নদীর উপস্থিতি ও নদী থেকে জল সেচ উপকূলীয় অন্ধ্রকে উর্বর এলাকায় পরিণত হয়েছে। এই অঞ্চলের উপকূলীয় তটরেখা দেশের দ্বিতীয় দীর্ঘতম যা ৯৭৪ কিমি পর্যন্ত দীর্ঘ।
২০১১ সালের আদমশুমারি অনুসারে এই এলাকার মোট জনসংখ্যার ৩,৪১,৯৫,৬৫৫ জন ছিল। এখানকার মূল এবং সর্বাধিক কথ্য ভাষা হল তেলেগু।
কুচিপুড়ি রাজ্যের শাস্ত্রীয় নৃত্য রূপ, যা কৃষ্ণা জেলার কুচিপুড়ি গ্রামে উদ্ভূত হয়েছিল।
ভাত প্রধানত উপকূলীয় রান্নার খাবার এবং এটি সাধারণত বিভিন্ন তরকারি এবং ডাল বা উভয় দিয়ে খাওয়া হয়। উপকূলীয় অন্ধ্রের রান্না সামুদ্রীক খাদ্যের দ্বারা প্রভাবিত হয়।
বিজয়ওয়াড়া, গুন্টুর, রাজামুন্দ্রি, কাকিনাড়া, এলুরু, নেল্লোর, ওঙ্গোল এই অঞ্চলের প্রধান শহর। অন্যান্য প্রধান শহরগুলি হচ্ছে মাছলিপত্তনাম, গুদিভাদা, তেনালী, নরসাপুরাম, গুন্টুর, কাভালি, তাদেপল্লীগুদাম, ভীমভারাম, আমলাপুরাম, নার্সরাওপেট, চিলাকালউরিপিট, কান্দুকুর, চিড়ালা।জাতীয় পতাকা নকশা
গায়ক 
তেলেগু সাহিত্য, শিল্প ও সিনেমা
অন্য
পেদ্রো আলমোদোবার
পেদ্রো আলমোদোবার কাবেয়েরো (; জন্ম: ২৫ সেপ্টেম্বর ১৯৪৯) হলেন একজন স্পেনীয় চলচ্চিত্র পরিচালক, চিত্রনাট্যকার, প্রযোজক ও অভিনেতা। ফ্রঁসোয়া স্পেন যুগ পরবর্তী সময়ে তিনি "লা মোভিদা মাদ্রিয়েনা" চলচ্চিত্র পরিচালনা ও চিত্রনাট্য রচনা করে প্রথম পরিচিতি অর্জন করেন। এই সময়কালে তার নির্মিত চলচ্চিত্রগুলোতে যৌনতা ও রাজনৈতিক স্বাধীনতার চিত্রায়ন ঘটে। ১৯৮৬ সালে তিনি তার ছোট ভাই অগাস্তিন আলমোদোভারের সাথে নিজের প্রযোজনা কোম্পানি, এল দেসেও, গঠন করেন। "ল অব ডিজায়ার" (১৯৮৭) চলচ্চিত্রের পর থেকে তার সকল চলচ্চিত্রগুলো এই প্রযোজনা প্রতিষ্ঠান থেকে নির্মিত হয়।
আলমোদোভারকে আন্তর্জাতিক অঙ্গনে সবচেয়ে সফল স্পেনীয় চলচ্চিত্র নির্মাতা হিসেবে গণ্য করা হয়। তিনি এবং তার চলচ্চিত্রগুলো বিশ্বব্যাপী দর্শকদের আকৃষ্ট করে এবং তা কাল্ট সংস্কৃতিতে পরিণত হয়। তিনি দুটি একাডেমি পুরস্কার, পাঁচটি বাফটা পুরস্কার, ছয়টি ইউরোপীয় চলচ্চিত্র পুরস্কার, দুটি গোল্ডেন গ্লোব পুরস্কার, নয়টি গয়া পুরস্কার এবং কান চলচ্চিত্র উৎসব হতে চারটি পুরস্কার অর্জন করেন। ১৯৯৭ সালে তিনি ফরাসি লেজিওঁ দনর সম্মাননা লাভ করেন এবং পরে ১৯৯৯ সালে স্পেনীয় সংস্কৃতি মন্ত্রণালয়ের শিল্পকলা স্বর্ণ পদক লাভ করেন। ২০০১ সালে তিনি আমেরিকান একাডেমি অব আর্টস অ্যান্ড সায়েন্সেসের বিদেশি সম্মানসূচক সদস্য হিসেবে নির্বাচিত হন। শিল্পকলায় তার অবদানের জন্য তিনি ২০০৯ সালে হার্ভার্ড বিশ্ববিদ্যালয় থেকে সম্মানসূচক ডক্টরেট ডিগ্রি এবং ২০১৬ সালে অক্সফোর্ড বিশ্ববিদ্যালয় থেকে সম্মানসূচক ডক্টরেট ডিগ্রি অর্জন করেন। ২০১৩ সালে তিনি বিশ্ব চলচ্চিত্রে তার অবদানের জন্য সম্মানসূচক ইউরোপীয় চলচ্চিত্র একাডেমি পুরস্কার লাভ করেন। ২০১৭ সালের জানুয়ারি মাসে তিনি কান চলচ্চিত্র উৎসবের জুরি সভাপতি নির্বাচিত হন।
আইলি ভানুচ্চি
আইলি ভানুচ্চি (জন্ম ৫ আগস্ট ১৯৭৭) একজন অবসরপ্রাপ্ত ইতালিয়ান ফুটবলার। তিনি মিডফিল্ডার হিসেবে খেলতেন। উল্লেখযোগ্য দক্ষতা ও দৃষ্টিভঙ্গি সহ একজন প্লেয়ার, তিনি সেরি এ ক্লাবগুলির পাশাপাশি সেরি বি তে খেলেছিলেন।
ভানুচচি জন্মগ্রহণ করেন প্রাতো।
২০০২-২০০৩ সালে তিনি প্রথম ইম্পোলি ক্লাবে যোগ দেন এবং জানুয়ারী ২০০৪-এ একবছর ছয় মাস থাকার থাকার পর মার্কিন যুক্তরাষ্ট্রের টাস্কান চলে আসেন।
তিনি পালের্মো দলের অধিনায়ক ছিলেন এবং দলটির সর্বাধিক প্রতিনিধিত্বকারী খেলোয়াড়দের মধ্যে বিবেচিত হয়েছিল।
২০১১ সালের ১ জুলাই ভানুচ্চি ইম্পোলি ক্লাবের চুক্তি থেকে মুক্তি পায় এবং অক্টোবরে স্পেজিয়া ক্লাবের সাথে চুক্তি স্বাক্ষরিত হয়। ২৭ জুন ২০১১ সালে তিনি একবছরের জন্য চুক্তি করেন।
জাস্টিন রোসেনস্টাইন
জাস্টিন মাইকেল রোসেনস্টাইন (জন্ম ১৩ মে ১৯৮৩) একজন আমেরিকান সফ্টওয়্যার প্রোগ্রামার এবং উদ্যোক্তা. 
তিনি ফেসবুকের সহ-প্রতিষ্ঠাতা ডাস্টিন মস্কোভিটজ এরসাথে একহয়ে এ‍্যাসনা প্রতিষ্ঠা করেন এবং তিনি পণ‍্য প্রধান হিসাবে দায়িত্ব পালন করছেন।
রোসেনস্টাইন সান ফ্রান্সিসকো বে এরিয়ায় বড় হয়েছেন এবং ওকল্যান্ড, সিএ এর দ্যা কলেজ প্রিপারেটরি স্কুলে পড়াশোনা করেছেন। তিনি একটি সফল উচ্চ বিদ্যালয় লিঙ্কন-ডগলাস ডিবেটেও পড়াশোনা করেছেন। তিনি স্ট্যানফোর্ড বিশ্ববিদ্যালয় থেকে ম্যাট্রিকুলেশন করেন এবং ২০ বছর বয়সে গণিতের স্নাতক ডিগ্রি অর্জন করেন। স্নাতক হিসাবে, তিনি মেফিল্ড ফেলো প্রোগ্রাম এর সদস্য হিসাবে কাজ করেছেন।
মির্জানগর ইউনিয়ন
মির্জানগর ইউনিয়ন নামে বাংলাদেশের ফেনী ও নরসিংদী জেলায় আলাদা দুইটি ইউনিয়ন রয়েছে।
মির্জানগর ইউনিয়ন দ্বারা বুঝানো যেতে পারে:
আমাদের শাদা বাড়ি
নন্দিত কথাসাহিত্যিক হুমায়ূন আহমেদের একটি উপন্যাস আমাদের সাদা বাড়ি। উপন্যাসটি ১৯৯৬ সালে প্রথম প্রকাশিত হয়। প্রকাশনা সংস্থা সময় প্রকাশন।
বইটি উত্তম পুরুষের জবানিতে লেখা।ইংল্যান্ডে বসবাসরত মইনুদ্দিনের পুরনো ঢাকার বাড়িতে অনেক দিন ধরে বসবাস করছে রঞ্জুর পরিবার। তাদের মাঝে এই বাড়ি নিয়ে যেমন হীনমন্যতা রয়েছে ঠিক এরকম সুন্দর বাড়িতে থাকতে পেরে তারা গর্বিত। বাড়ির উন্নয়নের নাম করে রঞ্জুর বাবা মাঝে মাঝে মইনুদ্দিনের থেকে টাকা নেয় কিন্তু কাজে লাগায় তার নিজের ব্যবসায়। তবুও ব্যবসার কোনো উন্নতি ঘটে না। একবার মইনুদ্দিন দেশে আসবে বলে ঠিক করে। রঞ্জুর বাবার মানসিক চাপে ভুগতে থাকে। একসময় মইনুদ্দিনের মৃত্যুর খবর আসে। মৃত্যুর আসে সে বাড়িটি রঞ্জুর মা’র নামে লিখে দিতে চেয়েছিল। বাবার ইচ্ছে অনুযায়ী মইনুদ্দিনের মেয়ে রঞ্জুর মা’র নামে বাড়ি লিখে দেয়।
বাড়ির মালিকানা পাওয়ার পড়ে রঞ্জুদের বাড়ির পরিবেশ পাল্টে যায়। রঞ্জুর মেজ ভাই ইস্তিয়াক বাড়ি ডেভেলপারদের দিতে চায়। অন্যদিকে রঞ্জুর বাবা মাঝে মাঝে তার মৃত বন্ধুকে দেখতে পায়। একপর্যায়ে বাড়ি রঞ্জুর মায়ের নামে লিখে দেয়া নিয়ে বিভিন্ন কথা হয়।
একদিন বিকেলে বাড়িতে ২ জন উকিল আসে। তাদের একজন হাতে স্ট্যাম্প পেপার নিয়ে আসে। রঞ্জুর মা তাদের নিয়ে ভেতরে চলে যান।
এক্সবক্স (কনসোল)
এক্সবক্স () যুক্তরাষ্ট্রের মাইক্রোসফটের নির্মিত ও মালিকানাধীন একটি ভিডিও গেমিং ব্র‍্যান্ড। এ ব্র‍্যান্ডের অধীনে তিনটি ভিডিও গেম কনসোল, এপ্লিকেশন (গেম), স্ট্রিমিং সেবা ও অনলাইন সেবা এক্সবক্স লাইভ রয়েছে। নভেম্বর ২০০১ সালে যুক্তরাষ্ট্রে প্রথম এ ব্র‍্যান্ডের সাথে পরিচয় করিয়ে দেয়া হয়।
অরিজিনাল "এক্সবক্স" নভেম্বর ১৫, ২০০১ সালে উত্তর আমেরিকায়, ফেব্রুয়ারি ২২, ২০০২ সালে জাপানে, এবং মার্চ ১৪, ২০০২ সালে অস্ট্রেলিয়া ও ইউরোপে মুক্তি পায়। গেমিং কনসোল মার্কেটে এটিই ছিলো মাইক্রোসফটের প্রথম প্রবেশ।
অন্তর্ভুক্ত এক্সবক্স লাইভ সেবা নভেম্বর ২০০২ সালে অবমুক্ত করা হয়, যেখানে প্লেয়াররা ব্রডব্যান্ড সংযোগ সহ বা ছাড়া অনলাইনে গেম খেলতে পারতো।
এক্সবক্স ৩৬০ অরিজিনাল এক্সবক্সের উত্তরসুরী হিসেবে নভেম্বর ২০০৫ সালে, সনির প্লেস্টেশন ৩ ও নিন্টেন্ডোর উই এর প্রতিযোগী হিসেবে বাজারে আসে। জুন ৩০, ২০১৩ অনুযায়ী, বিশ্বব্যাপী ৭২০ লক্ষ এক্সবক্স ৩৬০ কনসোল বিক্রি হয়েছে। প্রাতিষ্ঠানিকভাবে এক্সবক্স ৩৬০ মে ১২, ২০০৫ সালস এমটিভিতে অবমুক্ত করা হয়। 
এক্সবক্স নভেম্বর ২২, ২০১৩ সালে [[উত্তর আমেরিকা|উত্তর আমেরিকায়ল্ল এক্সবক্স ৩৬০-এর উত্তরসুরি হিসেবে মুক্তি পায়। ভিডিও গেমের অষ্টম প্রজন্ম হিসেবে এটি [[সনি|সনির]] [[প্লেস্টেশন ৪]] এবং [[নিন্টেন্ডো|নিন্টেন্ডোর]] উই ইউ ও সুইচের প্রতিযোগী হিসেবে অবতীর্ণ হয়।
মে ২১, ২০১৩ সালে মুক্তি পাওয়া এক্সবক্স ওয়ান ইন্টারবেট-ভিত্তিক ফিচারের উপর গুরুত্বারোপ করে, যেমন— গেমপ্লে রেকর্ড ও স্ট্রিম করা এবং [[সেট-টপ বক্স]] ব্যবহার করে স্যাটেলাইট টিভি দেখা ইত্যাদি।
নিমগাছী ডিগ্রী কলেজ
নিমগাছী ডিগ্রী কলেজ রায়গঞ্জ উপজেলার সিরাজগঞ্জ জেলা বাংলাদেশের একটি বেসরকারি কলেজ । এই কলেজটি "নিমগাছি কলেজ" নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজের স্বীকৃতি পেয়েছে।
উত্তর বাংলার প্রাচীন জনপদ আদিম আদিবাসী অধ্যূষিত, মৎস্য নগরী বলে পরিচিত, ইতিহাস বিজড়িত এবং পীর-এ কামেল শাহসুফী হযরত ভোলা দেওয়ান এর পূন্যভূমি এই নিমগাছি। শিক্ষা ও সৃষ্টিতে পশ্চাৎপদ এই জনগোষ্ঠীর উচ্চ শিক্ষার রুদ্ধদ্বার খুলে দেওয়ার সময়োপযোগি এক বলিষ্ঠ পদক্ষেপ গ্রহণ। করেন আলহাজ্ব মিজানুর রহমান তালুকাদারের নেতৃত্বে মুষ্টিমেয় কয়েকজন সমাজসেবক ব্যক্তিত্ব। তাদের ঐকান্তিক চেষ্টায় ১৯৯৫ সালের ১ জুলাই এক শুভক্ষণে এই কলেজের গোড়াপত্তন হয়। নিমগাছির প্রাণ কেন্দ্রে কোলাহল মুক্ত সবুজ ঘেরা নৈস্বর্গীক এক মনোরম পরিবেশে নিমগাছি কলেজটি অবস্থিত। কলেজটি ঢাকা বগুড়া মহাসড়কের ভূঞাগাতী বাসষ্ঠা্যান্ড থেকে মাত্র ৬ কিঃ মিঃ পশ্চিমে অবস্থিত। ভূঞাগাতী-তাড়াশ এবং নিমগাছি-সলঙ্গা পার্শ্ব সড়কের সংযোগ স্থলে কলেজটি প্রতিষ্ঠিত হওয়ায় যোগাযোগ ব্যবস্থার এক মিলন ক্ষেত্রে পরিনত হয়েছে।
উচ্চ মাধ্যমিক দরিদ্র আদিবাসী অধ্যুষিত এলাকা নিমগাছি কলেজ হতে ২০১৩সালে উচ্চ মাধ্যমিক সার্টিফিকেট পরীক্ষায় রাজশাহী বোর্ডে ১৬তম স্থান লাভ। ১৯৯৫ সালে প্রতিষ্ঠান হতে উত্তীর্ন হয়ে অনেক ছাত্র/ছাত্রী ডাঃ ইঞ্জিনিয়ার পাবলিক বিশ্ববিদ্যারয়ে লেখা পড়াসহ বাংলাদেশ সরকারের বহু প্রশাসনিক কার্যক্রমের সাথে জড়িত আছে।
নিমগাছি কলেজটি সিরাজগঞ্জ জেলার মধ্যে একটি অন্যতম কলেজ হিসেবে প্রতিষ্ঠা করা একাডেমিক নির্মাণ ছাত্র/ছাত্রী নিবাস তৈরীসহ লেখা পড়ার মান বৃদ্ধি করা।
মাইক পর্টনয়
মাইকেল স্টিফেন পর্টনয় (জন্ম ২০ এপ্রিল, ১৯৬৭) একজন প্রখ্যাত মার্কিন ড্রামার এবং সঙ্গীত প্রযোজক। আন্তর্জাতিক অঙ্গনে প্রগ্রেসিভ মেটালের পথিকৃত, ড্রিম থিয়েটার-এর অন্যতম সহ প্রতিষ্ঠাতা এই সঙ্গীতজ্ঞ বিশ্বের শেষ্ঠ ড্রামারদের মধ্যে অন্যতম এবং অনন্য। এই পর্যন্ত তিনি ৩০ বার "মর্ডান ড্রামার" ম্যাগাজিন পুরস্কারে পুরষ্কৃত হয়েছেন। ২০১০ সালে তিনি ড্রিম থিয়েটার থেকে সরে আসেন।
বসিরহাট উত্তর বিধানসভা কেন্দ্র
বসিরহাট উত্তর (বিধানসভা কেন্দ্র) ভারতীয় রাজ্য পশ্চিমবঙ্গের উত্তর চব্বিশ পরগনা জেলার একটি বিধানসভা কেন্দ্র। ২০১১ সালের আগে একটি কেন্দ্র বসিরহাট বিধানসভা কেন্দ্র ছিল। ২০১১ সালের পর থেকে দুটি বিধানসভা কেন্দ্র হয়। ১.বসিরহাট দক্ষিণ বিধানসভা কেন্দ্র এবং ২.বসিরহাট উত্তর বিধানসভা কেন্দ্র। হাসনাবাদ বিধানসভা কেন্দ্রটি ২০১১ সালে অপসারিত হয়।
ভারতের সীমানা পুনর্নির্ধারণ কমিশনের নির্দেশিকা অনুসারে, ১২৫ নং বসিরহাট দক্ষিণ বিধানসভা কেন্দ্রটি বসিরহাট-২ সমষ্টি উন্নয়ন ব্লক এবং আমলানী, বদিয়া, মাখালগাছ এবং মুরারিশা গ্রাম পঞ্চায়েত গুলিহাসনাবাদ সমষ্টি উন্নয়ন ব্লক এর অন্তর্গত।
বসিরহাট উত্তর বিধানসভা কেন্দ্রটি ১৮ নং বসিরহাট লোকসভা কেন্দ্র এর অন্তর্গত।
২০১১ সালের উপনির্বাচনে, বসিরহাট উত্তর কেন্দ্রে সিপিআই (এম) এর বিধায়ক মোস্তফা বিন কাসেমের মৃত্যুতে ২৯ মে ২০১১ সালে কিড স্ট্রীট এম.এল.এ হোস্টেলের বাইরে মৃত অবস্থায় পাওয়া যায়।
সিপিআই (এম) এর নারায়ণ মুখার্জী ৯৫ নং বাসিরহাট বিধানসভা নির্বাচনে পরপর সাতবার জয়ী হন, অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০৬ সালে তার নিকটতম প্রতিদ্বন্দ্বী কংগ্রেসের অসিত মজুমদারকে পরাজিত করেন, ২০০১ সালে তৃণমূল কংগ্রেসের সৌরেন সেনকে, ১৯৯৬ সালে কংগ্রেসের অসিত মজুমদারকে, ১৯৯১ এবং ১৯৮৭ সালে কংগ্রেসের দিলীপ মজুমদারকে এবং ১৯৮২ এবং ১৯৭৭ সালে কংগ্রেসের দেবী প্রসাদ নন্দকে পরাজিত করেন। 
কংগ্রেসের ললিত কুমার ঘোষ ১৯৭২ এবং ১৯৭১ সালে জয়ী হন। সিপিআই এর এ.বি. বন্দোপাধ্যায় ১৯৬৯ এবং ১৯৬৭ সালে জয়ী হন। কংগ্রেসের বিজেশ চন্দ্র সেন ১৯৬২ সালে জয়ী হন। কংগ্রেসের প্রফুল্ল নাথ ব্যানার্জী ১৯৫৭ সালে এবং স্বাধীন ভারতের প্রথম নির্বাচনে ১৯৫১ সালে জয়ী হন।
নপারডিস্ক
নপারডিস্ক () ইউএসবি পেন ড্রাইভ ও ফ্লপি ডিস্কের জন্যে বিশেষভাবে ডিজাইনকৃত একটি জেন্টু-ভিত্তিক অপারেটিং সিস্টেম। নপারডিস্ক একেবারেরি সাধারণ, টেক্সট সিস্টেম যা রেস্কিউ ডিস্ক হিসেবে ব্যবহার করা যায়। তবে ইউএসবি পেন ড্রাইভ সংস্করণে আরও কিছু সফটওয়্যার ইন্সটল ইন্সটল করা থাকে, যা ভিন্ন উদ্দেশ্যে ব্যবহার করা হয়।
এন্ডোমন্ডো
এন্ডোমন্ডো একটি সামাজিক স্বাস্থ্যমূলক অ্যাপ যা এন্ডোমন্ডো এল.এল.সি. দ্বারা নির্মিত, যা মুঠোফোনে ও ডেস্কটপ, উভয় প্লাটফর্মে ব্যাবহার করা যায়। ২০০৭ সালে এই অ্যাপটি নির্মান করা হয় যা সবার ব্যাবহারের জন্য বিনামূল্যে উপলব্ধ, তবে প্রিমিয়াম সাবস্ক্রিপ্সনে বিভিন্ন উন্নত ফিচার যেমন ট্রেনিং প্ল্যান, ব্যাবহার করা যায়। এই অ্যাপটির মাধ্যমে হাঁটা, দৌড়ানো, সাঁতার, সাইক্লিং সহ অসংখ্য শারীরিক ক্রিয়ার ক্যালরি, দূরত্ব, সময় সহ নানা ফিচারের সুচারু পর্যবেক্ষন করা যায়।
জন ট্যাবারি
জন ট্যাবারি (৫ মার্চ ১৯৩০ - ১৮ আগস্ট ২০১১) একজন ফরাসি কমিক শিল্পী।
১৯৩০ সালে স্টকহোমে জন্মগ্রহণ করেন ট্যাবারি। তাঁর পিতা একজন ভায়োলিন বাজিয়ে এবং মা গৃহকর্মী ছিলেন। ১৯৫৬ সালের ৫ নভেম্বর ফ্র্যাঙ্কো-বেলজিয়ান কমিক ভেইয়োঁ (বীর) পত্রিকায় "রিচার্ড এ চার্লি"র প্রকাশনার মধ্যে দিয়ে কমিক বিশ্বে তাঁর অভিষেক ঘটে। এছাড়াও "ভেইয়োঁ"র (১৯৬৫ সালে নামপরিবর্তীত হয়ে "পিফ") জন্য ট্যাবারি "গ্র্যাবডু এ গ্যাবালিচতু" এবং অবশেষে ১৫৫৯ সালে জনপ্রিয় ধারাবাহিক তুতোষ এর চিত্র অঙ্কন করেন। তুতোষ কাহিনীর দুইটি চরিত্র "করিনে এট জিনট", এবং স্বল্পকালীন সময়ের জন্য তুতোষ পোষ-নিয়ে আরেকটি ধারাবাহিক প্রকাশিত হয়। ট্যাবারি ১৯৭৬ সাল পর্যন্ত এই ধারাবাহিকগুলোর জন্য চিত্র অঙ্কন করেন।
১৯৬২ সালে রনে গোসিনির সাথে লে অ্যাভেঞ্চার দ্যু কালিফ হারুন এল পুসাহ (খলিফা হারুনের অভিযান সমূহ) এর দীর্ঘ কর্মজীবন শুরু করেন। এই অ্যাডভেঞ্চার ধর্মী কাহিনীটি ১৯৬২ সালের ১৫ জানুয়ারি প্রথম "রেকর্ড" এ প্রকাশিত হয়। এই সময় একঘেয়েমি কাটানোর জন্য শিল্পীদ্বয় তাদের লক্ষ্য পরিবর্তন করে জ্ঞানপাপী/অ্যান্টি-হিরো চরিত্র নিয়ে "ইজনোগুড" নামক ধারাবাহিক রচনা করেন। যা দ্রুত সাফল্য লাভ করে এবং অবশেষে টিভি কার্টুন সিরিজ রূপে অভিযোজিত হয়। ১৯৬৮ সালে ধারাবাহিক কাহিনীটি "রেকর্ডে"র পরিবর্তে গোসিনির পিলট পত্রিকায় প্রকাশিত হতে থাকে। গোসিনির সাথে ট্যাবারি ভ্যালেন্টিন লে ভ্যাগাবন্ড নামে আরেকটি ধারাবাহিক কাহিনী রচনা শুরু করেন যা ১৯৬২ সাল থেকে "পিলটে" প্রকাশিত হতে থাকে।
১৯৭৭ সালে গোসিনির মৃত্যুর পরেও ট্যাবারি "ইজনোগুড" এর কাজ চালিয়ে যেতে থাকেন। ট্যাবারির নিজস্ব প্রকাশনী 'এডিশন ট্যাবারি' ট্যাবারির কাজ অ্যালবাম আকারে "করিনে এট জিনট" এবং সর্বশেষ ২০০৪ সালে "ইজনোগুড" ভলিউম ও "লা ফ্যুত দে ল্যাসেত" (পূর্বপুরুষের দোষ) এখনও প্রকাশ করছে।
জন ট্যাবারি ইউনাইটেড সোশ্যালিস্ট পার্টি (পিএসইউ) এর সদস্য ছিলেন এবং ১৯৭৮ সালের সংসদীয় নির্বাচনের পোস্টারে তার কার্টুন ছাপানো হয়েছিল।.
২০০৪ সালে তিনি হৃদরোগে আক্রান্ত হওয়ায় চিত্রাঙ্কন বন্ধ করে দেন এবং তাঁর তিন সন্তানের উপর "ইজনোগুড" এর কাহিনী চালিয়ে যাওয়ার দায়িত্ব দেন। ২০০৮ সালে তারা কাহিনীটির ২৮ তম খন্ড প্রকাশ করেছেন।.
২০১১ সালের ১৮ আগস্ট তিনি মৃত্যু বরণ করেন।
কেলিশহর উচ্চ বিদ্যালয়
কেলিশহর উচ্চ বিদ্যালয় চট্টগ্রাম জেলার একটি শিক্ষা প্রতিষ্ঠান।
১৯৪৬ খ্রিষ্টাব্দে চট্টগ্রামের পটিয়া উপজেলার কেলিশহরে।
দ্বিতীয় বিশ্বযুদ্ধের শেষ ভাগে চট্রগ্রাম শহরের ফিরিঙ্গি বাজারে অবস্থিত জে.এম.সেন. উচ্চ বিদ্যালয়টির(যতীন্দ্র মোহন সেনগুপ্ত প্রতিষ্ঠিত) সভাপতি কেলিশহরের সন্তান প্রখ্যাত আইনজীবী রমনীমোহন চক্রবর্তী(M.A.B.L.) স্কুলটিকে কেলিশহরে স্থান্তরিত করেন। যুদ্ধশেষে স্কুলটি যথাস্থানে নিয়ে গেলে গ্রামের বিদ্যোৎসাহী ব্যক্তিত্ব অধ্যাপক সুবোধ রঞ্জন রায়,এডভোকেট চিত্তপ্রিয় দাশ এবং সতীশ চন্দ্র চক্রবর্তীর সক্রিয় উদ্যোগ ও প্রচেষ্টায় জে.এম.সেন. স্কুলের জায়গায় ১৯৪৭ সালে কেলিশহর উচ্চ বিদ্যালয় প্রতিষ্ঠিত হয়। গ্রামের কৃষক,মজুররা স্বেচ্ছাশ্রমের মাধ্যমে স্কুলগৃহ নির্মান করেন এবং সরঞ্জামও তাঁরাই যুগিয়েছেন। ১৯৪৭ সালের পহেলা জানুয়ারী কেলিশহর ইউনিয়ন বোর্ডের চেয়ারম্যান হরগোবিন্দ ভট্রাচার্যের সভাপতিত্বে প্রথম বিদ্যালয় পরিচালনা পরিষদ ঘঠিত হয়।২রা জানুয়ারী রমনীমোহন চক্রবর্তীকে সভাপতি,হীরেন্দ্রলাল গুপ্তকে সহ-সভাপতি এবং সুবোধ রঞ্জন রায় সম্পাদক নির্বাচিত হন। সেই সঙ্গে শ্রী নীরেন্দ্র লাল চৌধুরী প্রধান শিক্ষক,হরিপ্রসাদ সেন সহকারী প্রধান শিক্ষক,সরোজ রঞ্জন রায়,সামশুল আলম,ভূপেন্দ্র নাথ চৌধুরী,রাজ্যেশ্বর চক্রবর্তী,মৌলভী নুরুচ্ছফা সহকারী শিক্ষক হিসেবে নিয়োগ পান। অন্নদা কুমার চৌধুরী পুকুর সহ তাঁর ১.৮৫ একর জমি স্কূলকে শর্তহীনভাবে দান করেন।বর্তমানে স্কুলটি ঐ পুকুরের পাড়ে জমির উপরেই স্থাপিত।পুকুরের পশ্চিম পাড়ে অবস্থিত প্রাথমিক বিদ্যালয়টিও উচ্চ বিদ্যালয়ের জায়গায় প্রতিষ্ঠিত। ১৯৪৭ সালের ১৪ আগষ্ট কলকাতা বিশ্ববিদ্যালয় কেলিশহর উচ্চ বিদ্যালয়কে শিক্ষা প্রতিষ্ঠান হিসেবে স্বীকৃতি দেয়।১৯৫১ সালের ২৭ মার্চ শরৎ এম.ই. বিদ্যালয়কে কেলিশহর উচ্চ বিদ্যালয়ের সাথে যুক্ত করা হয়।' স্কুল উদ্বোধন কালে ১০০ জন ছাত্রছাত্রী ছিল।বর্তমানে তা দেড় হাজার প্রায়। এই কেলিশহরের আরেক শিক্ষানুরাগী শ্রী সুধীর কুমার চৌধুরী চারটি পুকুর স্কুলকে দান করেন,যার বাৎষড়িক আয় চার লক্ষের উপরে।উক্ত টাকা স্কুলের উন্নয়ন এবং শিক্ষা খাতে ব্যয় করা হয়।
প্রধান শিক্ষকঃ অরুন কুমার মিত্র।
সহকারী প্রধান শিক্ষকঃ রুপন দে।
"বিদ্যালয় পরিচালনা পরিষদ।"
সভাপতিঃ তিমির বরন চৌধুরী(সাবেক ভাইস চেয়ারম্যান, পটিয়া উপজেলা)।
সচিবঃ অরুণ কুমার মিত্র।
দাতা সদস্যঃ বিজন চক্রবর্ত্তী।
অভিভাবক প্রতিনিধিঃ সমর দে, পুলক দেব, উজ্জল কুমার দে, মো. ফারুক, নিভা চৌধুরী।
শিক্ষক প্রতিনিধি সদস্যঃ প্রবোধ রায়, সন্তোষ চৌধুরী, শিখা দে।
আনা মানিয়ানি
আনা মানিয়ানি (; ৭ মার্চ ১৯০৮ - ২৬ সেপ্টেম্বর ১৯৭৩) ছিলেন একজন ইতালীয় মঞ্চ ও চলচ্চিত্র অভিনেত্রী। অভিনেত্রী হিসেবে তিনি নিম্নবিত্ত শ্রেণির নারী চরিত্রে তার বহুমাত্রিক ও শক্তিশালী কাজের জন্য পরিচিতি অর্জন করেন। "দ্য রোজ ট্যাটু" (১৯৫৫) চলচ্চিত্রে একজন সিসিলীয় বিধবা চরিত্রে অভিনয় করে তিনি শ্রেষ্ঠ অভিনেত্রীর জন্য একাডেমি পুরস্কার সহ আরও চারটি আন্তর্জাতিক পুরস্কার অর্জন করেন। ১৯৫০-এর দশকের শুরুতে "লাইফ" সাময়িকী মানিয়ানিকে "গ্রেটা গার্বোর পর অন্যতম সেরা হৃদয়গ্রাহী অভিনেত্রী" বলে উল্লেখ করে।
রোমে জন্মগ্রহণকারী মানিয়ানি রোমের একাডেমি অব ড্রামাটিক আর্টে পড়াশোনার পর বিভিন্ন নৈশ ক্লাবে গান পরিবেশন করতেন। পরিচালক গফ্রেদো আলেসান্দ্রিনির সাথে সাক্ষাতের পর তিনি "লা সেসা দি সরেন্তো" (সরেন্তোর অন্ধ নারী, ১৯৩৪) চলচ্চিত্রের মাধ্যমে তার চলচ্চিত্রে অভিষেক ঘটে। পরবর্তীকালে তিনি রোবার্তো রোসেলিনির "রোম, ওপেন সিটি" (১৯৪৫) চলচ্চিত্রে অভিনয় করে আন্তর্জাতিক অঙ্গনে খ্যাতি অর্জন করেন। তার অভিনীত অন্যান্য উল্লেখযোগ্য চলচ্চিত্রসমূহ হল "লামোর" (১৯৪৮), "বেল্লিসিমা" (১৯৫১), "দ্য রোজ ট্যাটু" (১৯৫৫), "দ্য ফিউজিটিভ কাইন্ড" (১৯৬০) এবং "মাম্মা রোমা" (১৯৬২)।
মৌবনি সরকার
মৌবনি সরকার একজন ভারতীয় বাংলা সিনেমার অভিনেত্রী এবং একজন চিত্র শিল্পী ।  মৌবনি হলেন বিখ্যাত জাদুকর পি.সি সরকার জুনিয়ারের মেয়ে।
পলিস্পার্মি
জীববিজ্ঞানে পলিস্পার্মি "()" বলতে এমন কোনো ডিম্বাণুকে বোঝানো হয় যা একাধিক শুক্রাণু দ্বারা নিষিক্ত হয়েছে। ডিপ্লয়েড জীবের ক্রোমোজোমে সাধারণত দুটি অনুলিপি থাকে যার একটি আসে পিতা থেকে, অপরটি আসে মাতা থেকে। অন্যদিকে পলিস্পার্মি সংঘটিত কোষে দুইয়ের অধিক ক্রোমোজোমের অনুলিপি বিদ্যমান। এক্ষেত্রে একটি অনুলিপি ডিম্বাণু থেকে আসে এবং অবশিষ্টগুলো আসে একাধিক শুক্রাণু হতে। এভাবে গঠিত জাইগোট অধিকাংশ সময়ই টিকে থাকতে অক্ষম হয়। ডিম্বাণু ভেদ করে নিষিক্তকরণে শুক্রাণুর অতি দক্ষতা পলিস্পার্মি ঘটার একটি মুখ্য কারণ। এমন পরিস্থিতি প্রায়শই স্ত্রীর জন্য ক্ষতিকর। অন্যভাবে বলতে গেলে, অসংখ্য শুক্রাণুর মধ্যে পুরুষ-পুরুষ প্রতিযোগিতায় তা উপচে পড়ে সৃষ্টি করে "যৌন সংঘাতের" (; কোনো নির্দিষ্ট প্রজাতির স্ত্রী ও পুরুষের মধ্যকার যৌনক্রিয়ায় উভয়েই ভিন্নভাবে "লাভবান" হওয়াকে জীববিজ্ঞানের ভাষায় বলা হয় যৌন সংঘাত। "লাভবান" বলতে বোঝানো হয়— বংশগতি বজায় রাখা ও পরবর্তী প্রজন্মে জিন সঞ্চালন।)।
নিউ ইয়র্ক টাইমসে প্রকাশিত "প্রসিডিংস অব দ্য রয়্যাল সোসাইটি বি" জার্নালে "শিফিল্ড বিশ্ববিদ্যালয়ের" বিবর্তনবাদ জীববিজ্ঞানী ড. নিকোলা হেমিংস এবং অপর একজন সহযোগী গবেষক লিখেছেন যে, সফলভাবে নিষেক সম্পন্ন হতে মুরগি এবং জেব্রা ফিঞ্চের ডিম্বাণুর প্রয়োজন হয় দশ থেকে শতাধিক শুক্রাণু। এতে করেই কেবল শুক্রাণু কার্যকরভাবে ডিম্বাণু ভেদ পূর্বক ভ্রূণ গঠিত হতে পারে।
শারীরবৃত্তীয় পলিস্পার্মি তখন সংঘটিত হয় যখন ডিম্বাণু স্বাভাবিকভাবে একাধিক শুক্রাণু গ্রহণ করে তবে কেবলমাত্র একটি শুক্রাণুই ডিমের নিউক্লিয়াসের সাথে নিজের নিউক্লিয়াসের একত্রীকরণে সক্ষম হয়। কিছু সংখ্যক ভার্টিব্রাটাসহ অপর প্রজাতির প্রাণিতে এ পলিস্পার্মি লক্ষ্য করা যায়। পাখি, টেনোফোরা, সরীসৃপ এবং অ্যামফিবিয়ানের মতো কতিপয় প্রজাতি সন্তান উৎপাদনে শারীরবৃত্তীয় পলিস্পার্মি ব্যবহার করে।
পম্পেই লক্ষ্মী
পম্পেই লক্ষ্মী হল একটি হাতির দাঁতের মূর্তি যা পম্পেই-এর ধ্বংসাবশেষে আবিষ্কৃত হয়, যেটি ৭৯ খ্রিস্টাব্দে ভিসুভিয়াস পর্বতের অগ্ন্যুৎপাতে ধ্বংস হয়েছিল। ১৯৩৮ সালে ইতালীয় পণ্ডিত আমেদেও মাইউরি এটিকে খুঁজে পান। মূর্তিটি প্রথম শতাব্দীতে নির্মিত হয়েছিল। মূর্তিটি নারীসৌন্দর্য এবং প্রজননের একজন ভারতীয় দেবীর প্রতিনিধিত্বের ভাবনাপ্রসূত। এটি সম্ভব যে, ভাস্কর্যটি মূলত একটি আয়নার হাতল গঠন করেছিল। লক্ষ্মী প্রথম শতাব্দীতে ভারত ও ইতালির মধ্যে পণ্য ও সংস্থার বাণিজ্যিক ব্যবসায়ের অনুস্মারক। অনেক বছরের পরিশ্রমে ইতিহাসবিদরা সুদূর প্রাচ্য বিশেষ করে ভারতের সাথে রোমের বাণিজ্যের সংযোগ স্থাপন করতে সক্ষম হন।
মূলত, এটি ভাবা হয়েছিল যে মূর্তিটি প্রাচীন বৌদ্ধ, হিন্দু ও জৈনদের দ্বারা উপাসিত উর্বরতা, সৌন্দর্য ও সম্পদের দেবী লক্ষ্মীকে প্রতিনিধিত্ব করে। তবে, মূর্তিতত্ত্ব প্রকাশ করে যে চিত্ররূপটি খুব সম্ভব একটি "যক্ষী"র, যা উর্বরতার প্রতিনিধিত্বকারী একটি মহিলা বৃক্ষ-আত্মা, বা সম্ভবত ধ্রুপদী গ্রেকো-রোমান এবং ভারতীয় সংস্কৃতির মধ্যে একটি প্রাচীন বিনিময় থেকে ভেনাস-শ্রী-লক্ষ্মীর সমন্বয়িক সংস্করণ ।
নেপলস জাতীয় প্রত্নতাত্ত্বিক যাদুঘরের গাবিনেত্তো সেগ্রেতো-তে (গোপন যাদুঘর) এই মূর্তিটি এখন রয়েছে।
১৯৩৮ সালের অক্টোবরে পম্পেইতে কাসা দেই কোয়ার্টো স্টিলির পাশে এই মূর্তি আবিষ্কৃত হয়েছিল।
০.২৫ মিটার স্থায়ী উচ্চতার মূর্তিটি তাঁর সংকীর্ণ কোমরবন্ধ ও প্রচুর গহনা এবং পাশাপাশি একটি বিস্তৃত কৈফিয়ুর ছাড়া প্রায় নগ্ন। তার দুই মহিলা পরিচারিকা রয়েছে, দুই পাশে বাইরের দিকে মুখ করে, প্রসাধনী পাত্র হাতে ধরে। মূর্তিটির মাথার উপর থেকে নিচু একটি গর্ত আছে। এমন একটি তত্ত্ব রয়েছে যে, এর উদ্দেশ্য একটি আয়নার হ্যান্ডেল হতে পারে।
৭৯ খ্রিস্টাব্দে যখন ভেসুভিয়াস পর্বতটি অগ্নুৎপাত শুরু করে এবং শহরটিকে দগ্ধ করে, পম্পেইয়ে এই মূর্তিটির অস্তিত্ব খ্রিস্টীয় প্রথম শতাব্দীর সময় ইন্দো-রোমান বাণিজ্য সম্পর্কের তীব্রতা প্রমাণ করে। এই মূর্তিটির সময়কাল নেপলস জাতীয় প্রত্নতাত্ত্বিক যাদুঘর দ্বারা নির্ধারিত হয়েছে, যেটি সেই শতাব্দীর প্রথমার্ধে ভারতে নির্মিত হয়েছিল।
পুরোপুরি প্রত্নতাত্ত্বিক আবিষ্কার এবং ঐতিহাসিক কাজের উপর ভিত্তি করে উৎপত্তি সম্পূর্ণরূপে নির্দিষ্ট না হলেও, পম্পেই লক্ষ্মীর একটি সন্দেহজনক উত্স ছিল। এই সময়কালে সম্রাট নিরোর অধীনে রোমান সাম্রাজ্য ও ভারতের মধ্যে সক্রিয় বাণিজ্যিক রুটগুলির প্রমাণ পাওয়া যায়। পোলার্ডের মতে, রোমান দীর্ঘ-দূরত্বের বাণিজ্যে, তিনি অগাস্টাসের রাজত্বকালে নিজেকে শহরে খুঁজে পেয়েছিলেন। প্রত্নতাত্ত্বিক প্রমাণ সূচিত করে যে, রোমান ও ভারতের মধ্যে বাণিজ্যের উচ্চতা খ্রিস্টীয় প্রথম ও দ্বিতীয় শতাব্দীতে ছিল বলে মনে হয়। এই বাণিজ্য চরকের পার্থিয়ান স্টেশনগুলির ইসিডোর এবং সমুদ্র দ্বারা (যথা: বণিক নির্দেশিকা হিসাবে পরিচিত পেরিপ্লাস মারিস ইরিথ্রাইয়ে প্রকাশিত) উভয় পার্শ্ববর্তী বিভিন্ন রুট বরাবর সংঘটিত হয়েছিল।
ভারতের ভোকরদান এলাকায় পশ্চিমী সতরপ নহপান শাসনের সময় পশ্চিমে মূর্তিটি পাওয়া যায় এবং বরিগাজা বন্দর থেকে প্রেরণ করা হয় বলে ধারণা করা হয়।
হিঙ্গলগঞ্জ বিধানসভা কেন্দ্র
হিঙ্গলগঞ্জ (বিধানসভা কেন্দ্র) ভারতীয় রাজ্য পশ্চিমবঙ্গের উত্তর চব্বিশ পরগনা জেলার একটি বিধানসভা কেন্দ্র। এই কেন্দ্রটি তফসিলি জাতি এর জন্য সংরক্ষিত ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, ১২৬ নং হিঙ্গলগঞ্জ (এসসি) বিধানসভা কেন্দ্রটি হিঙ্গলগঞ্জ সমষ্টি উন্নয়ন ব্লক এবং ভবানীপুর -১, হাসনাবাদ, পাটলিখানপুর, বরুনহাট রামেশ্বরপুর এবং ভবানীপুর -২ গ্রাম পঞ্চায়েত গুলি হাসনাবাদ সমষ্টি উন্নয়ন ব্লক এবং খুলনা গ্রাম পঞ্চায়েত সন্দেশকখালি সমষ্টি উন্নয়ন ব্লক এর অন্তর্গত।
হিঙ্গলগঞ্জ বিধানসভা কেন্দ্রটি ১৮ নং বসিরহাট লোকসভা কেন্দ্র এর অন্তর্গত।
২০১১ সালের নির্বাচনে, সিপিআইয়ের আনন্দময়ী মণ্ডল তার নিকটতম প্রতিদ্বন্দ্বী তৃণমূল কংগ্রেসের দেবেশ মণ্ডলকে পরাজিত করেন।
২০০৬ সালের বিধানসভা নির্বাচনে, সিপিআই (এম) এর গোপাল গায়েন হিঙ্গলগঞ্জ (এসসি) বিধানসভা কেন্দ্র থেকে জয়ী হন, তার নিকটতম প্রতিদ্বন্দ্বী 
তৃণমূল কংগ্রেসের দেবেশ মণ্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর নৃপেন গায়েন ২০০১ সালে তৃণমূল কংগ্রেসের সৌরেন্দ্র মন্ডলকে পরাজিত করেন, ১৯৯৬ সালে কংগ্রেসের বিদ্যুৎ কয়ালকে এবং কংগ্রেসের শঙ্কর রায়কে ১৯৯১ সালে পরাজিত করেন। সিপিআই (এম) এর সুধাংশু মন্ডল ১৯৮৭ সালে কংগ্রেসের আদিত্য মন্ডলকে পরাজিত করেন। এবং ১৯৮২ সালে কংগ্রেসের অমল কৃষ্ণ মিস্ত্রিকে ১৯৭৭ সালে জনতা পার্টির অমল কৃষ্ণ মিস্ত্রিকে পরাজিত করেন।
সিপিআইয়ের অনিল চন্দ্র মন্ডল ১৯৭২ সালে জয়ী হন। সিপিআই (এম) এর গোপাল চন্দ্র গায়েন ১৯৭১ সালে জয়ী হন। সিপিআইয়ের হাজারী লাল মণ্ডল ১৯৬৯ সালে জয়ী হন। নির্দলের বি.এন. ব্রহ্মচারী ১৯৬৭ সালে জয়ী হন। এর আগে হিঙ্গলগঞ্জ কেন্দ্রটি বিদ্যমান ছিল না।
পেন্টু
পেন্টু () একটি লাইভ সিডি ও লাইভ ইউএসবি ডিজাইনকৃত পেনেট্রেশন টেস্টিং ও নিরাপত্তা মূল্যায়ক।। জেন্টু-ভিত্তিক এ লিনাক্স ডিস্ট্রিবিউশন-এর ৩২ ও ৬৪ বিট ইন্সটলযোগ্য লাইভ সিডি রয়েছে। জেন্টুর ওভারলে হিসেবেও পেন্টু ইন্সটলের সুবিধা রয়েছে। এটাতে প্যাকেট ইনজেকশন অয়াচড ওয়াইফাই ড্রাইভার, জিপিজিপিইউ ক্র‍্যাকিং সফটওয়্যার, এবং পেনেট্রেশন টেস্টিং ও সিকিউরিটি এসেসমেন্টের জন্যে অন্যান্য অনেক টুল রয়েছে। পেন্টু কার্নেলে জিআরসিকিউরিটি ও প্যাক্স হার্ডেনিং ও আলাদা হার্ডেন্ড টুলচেইন থেকে কম্পাইলকৃত বাইনারি যুক্ত প্যাচ রয়েছে।
ছোট শরীফপুর উচ্চ বিদ্যালয়
ছোট শরীফপুর উচ্চ বিদ্যালয় কুমিল্লা জেলার একটি স্বনামধন্য মাধ্যমিক বিদ্যালয়।এটি লালমাই উপজেলার ১০নং ভূলইন দক্ষিণ ইউনিয়নের ভূশ্চি বাজারে অবস্হিত।১৯৬৫ সালে বারাইপুর গ্রামের সূর্যসন্তান জ্বনাব হাসমত উল্ল্যাহ মোক্তার এটি প্রতিষ্ঠা করেন।প্রতিষ্ঠালগ্ন থেকে এটি কুমিল্লা দক্ষিণে বেশ সুপরিচিতি লাভ করতে থাকে।শিক্ষায়,খেলাধুলায় বেশ নৈপুন্যতার দাবী রাখে এই বিদ্যালয়টি।মাধ্যমিকে শতভাগ পাসের বিরল রেকর্ড গড়তে থাকে এটি।এই বিদ্যালয়ে পড়ুয়া অনেক শিক্ষার্থী দেশে এবং দেশের বাইরে অনেক উচ্চাসনে নিজেদের প্রতিষ্ঠা করতে সক্ষম হয়েছে।বিদ্যালয়টির একটি ছাত্রাবাস,শিক্ষার্থীদের জন্য একটি প্রশস্ত খেলার মাঠ রয়েছে।বিদ্যালয় ভবনটি তিনতলা বিশিষ্ট। বিদ্যালয়টির পাশেই রয়েছে স্বনামধন্য আরেকটি প্রতিষ্ঠান 'ছোট শরীফপুর ডিগ্রী কলেজ'।বিদ্যালয়টির সামনে দিয়ে চলে গেছে কাশীনগর-লাকসাম আন্তঃসড়ক।বিদ্যারয়ের শিক্ষক এবং শিক্ষার্থীর আধিক্য থাকায় অনেক শ্রেণীতে দুটি করে শাখাও চালু রয়েছে।পরিশেষে বলা যায়,ছোট শরীফপুর উচ্চ বিদ্যালয়টি কুমিল্লা দক্ষিণের লালমাই উপজেলার একটি অন্যতম সেরা বিদ্যালয়।যার বদৌলতে হাজার হাজার শিক্ষার্থী এখান থেকে শিক্ষিত হয়ে সমৃদ্ধ বাংলাদেশ গঠনে এগিয়ে যাচ্ছে।বিদ্যালয়টি প্রত্যন্ত অঞ্চলে আঁধারের এক আলোকবর্তিকা হিসেবে নিজেকে দাঁড় করিয়ে রেখেছে।
নাইলন খাদক ব্যাকটেরিয়া
নাইলন খাদক ব্যাকটেরিয়া "ফ্ল্যাভোব্যাকটেরিয়াম" গণের অধীনস্ত একটি প্রজাতি (স্ট্রেইন); যা নাইলন ৬ উৎপাদনের সময় উৎপন্ন সুনির্দিষ্ট উপজাত দ্রব্য; খাদ্য হিসেবে গ্রহণ করে থাকে। "ফ্ল্যাভোব্যাকটেরিয়াম" এর এই প্রকরণের নামকরণ করা হয়েছিল এসপি.কেওয়ান ৭২ নামে। পরবর্তীতে এই প্রকরণ নাইলন খাদক ব্যাকটেরিয়া নামেই প্রখ্যাত হয়। যে উৎসেচক (এনজাইম) মানুষের তৈরী অনু গ্রহণ করতে সক্ষম তার নামকরণ করা হয় নাইলোনেজ।
১৯৭৫ সালে জাপানী বিজ্ঞানীদের একটি দল নাইলন কারখানা সংলগ্ন একটি জলাশয়ে "ফ্ল্যাভোব্যাকটেরিয়ামের" একটি স্ট্রেইন বা প্রজাতি আবিষ্কার করেন। পুকুরটি কারখানার বর্জ্য পদার্থ দ্বারা পরিপূর্ণ ছিল। এই প্রজাতিটি নাইলন ৬ উৎপাদনের সময় তৈরী হওয়া উপজাত দ্রব্য; খাদ্য হিসেবে গ্রহণ করত। এই উপজাত দ্রব্যটি হচ্ছে সিক্স এমাইনো ক্যাপ্রয়েট নামক যৌগের ডাইমার। যা কৃত্রিমভাবে পর পর যুক্ত হয় নাইলন নামক বড় সিনথেটিক পলিমারের চেইন তৈরী করে। ১৯৩৫ সালে নাইলন আবিষ্কারের পূর্বে এই সিক্স এমাইনো ক্যাপ্রয়েট নামক যৌগের অস্তিত্ব ছিল না।
পরবর্তী গবেষণা থেকে প্রতীয়মান হয় যে, এই ব্যাকটেরিয়া যে তিনটি উৎসেচককে ব্যবহার করে উপরোক্ত ডাইমারকে ভাঙার মাধ্যমে নাইলনের উপজাতকে পরিপাক করে; সেই তিনটি উৎসেচক ফ্ল্যাভোব্যাকটেরিয়ামের অন্য যে কোনো প্রজাতির উৎপাদিত উৎসেচক হতে ভিন্ন। এই উৎসেচক মানুষের তৈরী নাইলনের উপজাত ছাড়া অন্য কোনো উপাদানের প্রতি ক্রিয়া করে না।
এই আবিষ্কারের পর জিন প্রকৌশলী সুসুমু অহনো এপ্রিল ১৯৮৪ সালে একটি গবেষণা প্রতিবেদন প্রকাশ করেন। যেখানে তিনি অনুমান করেন ৬- এমাইনোহেক্সানয়িক এসিড হাইড্রোলিস নামক উৎসেচকের জিন ফ্রেমশিফট পরিব্যাক্তির সাহায্যে জিন ডুপ্লিকেশনের দ্বারা তৈরী হয়েছে। অহনো তার প্রস্তাবনায় বলেন বেশিরভাগ স্বতন্ত্র জিন এইভাবেই বিবর্তিত হয়েছে।
জাপানের হিয়াগো বিশ্ববিদ্যালয়ের গবেষক সেইজি নিগোরো ২০০৭ সালে একটি গবেষণা প্রতিবেদন প্রকাশ করেন। যেখানে বলা হয় ফ্রেমশিফট মিউটেশন এর কারণে ৬- এমাইনোহেক্সানয়িক এসিড হাইড্রোলিস এর বিবর্তন সংগঠিত হয় নি। যাইহোক, এমন অনেক জিন আবিষ্কৃত হয়েছে, যা ফ্রেম শিফট মিউটেশনের মাধ্যমে জিন ডুপ্লিকেশনের দ্বারা বিবর্তিত হয়েছে।
১৯৯৫ তে প্রকাশিত একটি গবেষণা থেকে জানা যায়, বিজ্ঞানীরা বিজ্ঞানাগারে, "সুডোমোনাস এরুগিনোসা" ব্যাকটেরিয়ামকে এমনভাবে বিবর্তিত করতে সক্ষম হন; যার ফলে একই নাইলন উপজাতকে ভাঙা যায়। এই ব্যাকটেরিয়াগুলোকে বিজ্ঞানীরা এমন এক পরিবেশে রাখেন, যেখানে কোনো জৈব উপাদান ছিল না। এই "সুডোমোনাস এরুগিনোসা" এর স্ট্রেইন "ফ্ল্যাভোব্যাকটেরিয়ামের" স্ট্রেইনের মত একই উৎসেচক ব্যবহার করে নাইলন উপজাতের ডাইমারকে ভাঙনের মাধ্যমে পরিপাক করে নি।
১৯৮৩ সালের গবেষণা প্রতিবেদনের বর্ণনা অনুসারে অন্যান্য গবেষকরা ফ্ল্যাভোব্যাকটেরিয়াম স্ট্রেইনের প্লাজমিডকে "ই.কোলাই" ব্যাকটেরিয়ার স্ট্রেইনে স্থানান্তরের পর একই উৎসেচক তৈরী করতে সক্ষম হন।
সর্বজন স্বীকৃত বৈজ্ঞানিক মত হলো ব্যাকটেরিয়ার নাইলোনেজ সৃষ্টির সক্ষমতা অর্জনের পূর্বে একটি সাধারণ পরিব্যক্তি বা মিউটেশন ঘটেছিল। এই মিউটেশনের ফলে ব্যাকটেরিয়ার টিকে থাকার জন্য বাড়তি সুবিধা সৃষ্টি হয়। মিউটেশনের মাধ্যমে তৈরী হওয়া এই উৎসেচক সৃষ্টিতে যে নতুন জিন কাজ করেছে; তার দুর্বল হলেও প্রভাবকের সক্ষমতা আছে। এটা একটা প্রকৃষ্ট উদাহরণ যা থেকে বুঝা যায় কিভাবে প্রাকৃতিক নির্বাচনের মাধ্যমে বিবর্তনীয় প্রক্রিয়ায় প্রজাতিতে নতুন তথ্য যুক্ত হয় ও তার পরিবর্তন ঘটে।
গোসাবা বিধানসভা কেন্দ্র
গোসাবা (বিধানসভা কেন্দ্র) ভারতীয় রাজ্য পশ্চিমবঙ্গের দক্ষিণ চব্বিশ পরগনা জেলার একটি বিধানসভা কেন্দ্র। এই কেন্দ্রটি তফসিলি জাতি এর জন্য সংরক্ষিত ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, ১২৭ নং গোসাবা (এসসি) বিধানসভা কেন্দ্রটি গোসাবা সমষ্টি উন্নয়ন ব্লক এবং মসজিদবাটি ও চুনাখালী গ্রাম পঞ্চায়েত গুলি বাসন্তী সমষ্টি উন্নয়ন ব্লক এর অন্তর্গত।
গোসাবা বিধানসভা কেন্দ্রটি ১৯ নং জয়নগর (এসসি) লোকসভা কেন্দ্র এর অন্তর্গত।
২০০৬ সালের রাজ্য বিধানসভা নির্বাচনে, আরএসপি চিত্তরঞ্জন মণ্ডল গোসাবা (এসসি) কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের জয়ন্ত নস্করকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। আরএসপি এর গণেশ মন্ডল ১৯৭৭ থেকে ২০০১ সাল পর্যন্ত আসনে জয়ী হন, ২০০১ এবং ১৯৯৬ সালে তৃণমূল কংগ্রেস/কংগ্রেসের সুজিত প্রমানিককে পরাজিত করে, ১৯৯১ সালে কংগ্রেসের জিতেন্দ্রনাথ গায়েনকে, ১৯৮৭ সালে কংগ্রেসের প্রমিলা বিশ্বাসকে, ১৯৮২ সালে কংগ্রেসের সন্ধ্যাকর মণ্ডলকে এবং ১৯৭৭ সালে কংগ্রেসের পরেশ বৈদ্যকে পরাজিত করেন।
১৯৭২ সালে কংগ্রেসের পরেশ চন্দ্র বৈদ্য জয়ী হয়। আরএসপি এর গণেশ চন্দ্র মন্ডল ১৯৭১ এবং ১৯৯৬ সালে জয়ী হন। ভারতীয় জন সংঘ এর জি.এন. মন্ডল ১৯৬৭ সালে জয়ী হন।
স্টিভ পলফ্রাম্যান
স্টিভেন জন পলফ্রাম্যান (; জন্ম: ১২ মে, ১৯৭০) কেপ প্রদেশের পূর্ব লন্ডনে জন্মগ্রহণকারী প্রথিতযশা দক্ষিণ আফ্রিকান সাবেক আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯৬ সালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স, বর্ডার ও বোল্যান্ডের প্রতিনিধিত্ব করেছেন স্টিভ পলফ্রাম্যান। দলে তিনি মূলতঃ উইকেট-রক্ষক ও ব্যাটসম্যানের যৌথ দায়িত্ব পালন করতেন।
উদীয়মান খেলোয়াড় হিসেবে দক্ষিণ আফ্রিকান ক্রিকেটে স্টিভ পলফ্রাম্যানের আত্মপ্রকাশ ঘটে। ডেভ রিচার্ডসনের পরই তাকে দক্ষিণ আফ্রিকার দ্বিতীয় স্থানে রাখা হতো। তীক্ষ্ণ দৃষ্টিশক্তির অধিকারী ছিলেন তিনি। তবে ব্যাটিংয়ে ধারাবাহিকতা ছিল না। ফলে এক ক্রিকেটবোদ্ধা তাকে নিতান্তই আনাড়ীরূপে আখ্যায়িত করেছেন। তার উইকেট-রক্ষণের ভঙ্গীমা তেমন দর্শনীয় ছিল না তবে বেশ স্থির ছিল।
সমগ্র খেলোয়াড়ী জীবনে সাতটি একদিনের আন্তর্জাতিকে অংশগ্রহণের সুযোগ ঘটে স্টিভ পলফ্রাম্যানের। তবে কোন টেস্ট খেলার জন্যে তাকে জাতীয় দলে রাখা হয়নি। ১৯৯৬ সালে ওডিআই অভিষেক ঘটে তার।
১৯৯৬ সালে ভারত, পাকিস্তান ও শ্রীলঙ্কায় যৌথভাবে অনুষ্ঠিত ক্রিকেট বিশ্বকাপে অংশ নিয়েছেন তিনি। নিয়মিত উইকেট-রক্ষক ডেভ রিচার্ডসন বিশ্বকাপের পূর্বক্ষণে বামহাতের কনিষ্ঠা ভেঙ্গে গেলে প্রতিযোগিতায় অংশগ্রহণের জন্যে তাকে ওডিআই দলে অন্তর্ভুক্ত করা হয়েছিল ও তার দক্ষতা প্রদর্শনের সুযোগ আসে। গ্রুপ-পর্বে অপরাজিত থেকে কোয়ার্টার ফাইনালে অবতীর্ণ হয় তার দল। কিন্তু ১১ মার্চ করাচীতে ওয়েস্ট ইন্ডিজের কাছে পরাজিত হয়ে বিদায় নেয় দক্ষিণ আফ্রিকা দল। সবগুলো খেলায় অংশ নিলেও রিচার্ডসন সুস্থ হয়ে দলে ফিরে আসেন ও বিকল্প উইকেট-রক্ষক হিসেবে মার্ক বাউচারকে দলে রাখা হয়।
সাশা গ্রাবো
সাশা গ্রাবো (জন্ম ১৫ জানুয়ারি ১৯৬৮)  তিনি একজন জার্মান এডভেঞ্চারার,নন ফিকশন কবি ও চিত্রগ্রাহক। তাকে সবচেয়ে বেশী ভ্রমনকারী ব্যাক্তি হিসাবে ধরা হয় যিনি ১৯৮৭ থেকে ২০০৭ সালের মধ্যে পৃথিবীব প্রায় সব দেশ ভ্রমন সম্পন্ন করেন।.তিনি আবসাত্ত এবং হেলিব্রোন এ টেনিসের প্রতি অনুরাগী হন। তিনি পেশাদার ভ্রমণকারী হওয়ার আগে এ টি পি র তাকিলাভুক্ত টেনিস প্লেয়ার ছিলেন। গ্রাবো একটি ওয়েবসাইট চালান greatestglobetrotters.com, যাতে ভ্রমণকারীদের নিজের অভিজ্ঞতার বর্ণনা দেওয়ার সুযোগ আছে। গ্রাবো একজন গেট্টি ইমেজ চিত্রগাহক । তার চিত্রকর্ম জাতিসংঘ ও অন্যান্ন সংগঠনের দ্বারা ব্যাবহৃত হয়েছে।
গ্রবো ওলস্ফবার্গ, লোয়ার শাকজনি তে জন্মগ্রগন করেন।উনার বাবা শিক্ষক ছিলেন এবং ইংরেজি ও ইতিহাস পড়াতেন এবং তার মা ছিলেন এক্রেলিক পেইন্টার। সাশা তার শৈশবকাল ও্যাব্লিজেন ও বেডেন ও্যারিন্তেনবার্গ এ কাটান। তিনি বেলিস্তিন এর আন্তরেগ্রুপেনব্যাচ প্রাথমিক স্কুল ও হার্জো-ক্রিস্টোফ জিমনেশিয়াম হাই স্কুলে লিখাপড়া করেন।
পাগল মন মনরে মন কেনো এত কথা বলে
পাগল মন মনরে মন কেনো এত কথা বলে বাংলাদেশি লোকসঙ্গীত শিল্পী আবদুর রহমান বয়াতী রচিত ও সুরকৃত একটি বহুল প্রচারিত লোক গান। এর উল্লেখযোগ্য সংখ্যক সংস্করণ প্রচারিত হয়েছে বিভিন্ন ধারার শিল্পীদের কণ্ঠে। রহমান বয়াতি রচিত এই গান গেয়ে অনেক শিল্পী পরিচিতি লাভ করে, যাদের মধ্যে দিলরুবা খান অন্যতম।
সাবায়ন লিনাক্স
সাবায়ন লিনাক্স () অথবা সাবায়ন (আগে "আরআর৪ লিনাক্স" এবং "আরআর৬৪ লিনাক্স"), ফাবিও আর্কিওলানি ও তার টিম কর্তৃক ডেভেলপকৃত জেন্টু-ভিত্তিক ইতালিয় লিনাক্স ডিস্ট্রিবিউশন। সাবায়ন "আউট অব দ্য বক্স" দর্শন অনুসরণ করে, যেখানে ব্যবহারকারীকে একটি সেলফ কনফিগারড, অনেকগুলো প্রয়োজনীয় এপ্লিকেশন সহ সরবরাহ করা হয়।
সাবায়ন লিনাক্সে রোলিং রিলিজ চক্র, নিজস্ব সফটওয়্যার রিপোজিটরি, এবং একটি প্যাকেজ ম্যানেজমেন্ট সিস্টেম এনট্রপি রয়েছে।